NAROD KOJI ZANEMARUJE SVOJU PROŠLOST, NEMA SIGURNE BUDUĆNOSTI\nObjavljeno: 14. Oct 2016. 21:10:36\nNedžad AHATOVIĆ: Antagonizmi između Rusije i SAD-a su toliki da je Velika Britanija istupila iz EU kako ne bi bila vezana uz kolektivne odluke Brisela i u osnovi mlak odnos EU prema ruskim agresivnim potezima u svijetu zbog zavisnosti Njemačke i Francuske industrije o ruskom prirodnom gasu i drugim ekonomskim vezama sa Rusijom koje drže ekonomije ovih zemalja konkuretnim. U takvoj međunarodnoj situaciji treba očekivati i političku i diplomatsku, a nikako ne isključivati i vojnu ofanzivu zvaničnog Beograda uz bezrezervnu podršku Moskve kako bi najveći uspjeh srpske vanjske politike u posljednjih 100 godina entitet RS pripojili matici.\nPo jednom ustaljenom klišeu, poznati govornik je počeo seminar tako što je podigao novčanicu od 100 € u vis i upitao je polaznike, da li neko želi tu novčanicu? Šta god da je uradio sa ovom novčanicom, polaznici su je i dalje htjeli, jer ni u jednom trenutku ona nije izgubila na vrijednosti. U svakom trenutku je vrijedila 100 €. Istovjetno tom socijalnom eksperimentu sa vrijednosti 100 € je i višestoljetna percepcija glavnih eksponenata srpskih hegemonista i njihove velikosrpske akademske zajednice kada je u pitanju Bosna i Hercegovina. Ona je za Srbiju uvijek bila teritorijalni dobitak za koji srpski hegemonisti ne prezaju da upotrijebe prekomjernu silu sa kojom planski i ciljano vrše konstantan višedecenijski pritisak na najbrojniji narod u BiH – Bošnjake u smislu njihovog fizičkog istrebljenja, iseljenja i napuštanja cijelih regija u BiH ili nasilne asimilacije u srpsku ili hrvatsku etničku zajednicu ili ideološki koncept.\nGlobalno gledano situacija u svijetu naklonjena je teritorijalnim pretenzijama srpskih hegemonista koji pod Putinovim kišobranom vrebaju svoju priliku da kombinacijom političkih pritisaka i upotrebe sile otmu manji BiH entitet od države Bosne i Hercegovine. U političkom košmaru u kakvom se nalazi BiH koja je sa jedne strane vezana lošim ustavnim rješenjima skrojenim u Dejtonu, a sa druge strane različitim političkim interesima njenih etničkih zajednica, politički i vojni ciljevi srpskih hegemonista dobijaju priliku za realizaciju. Apsolutna odustnost državotvorne svijesti u prvom redu kod Bošnjaka, kojima je lojalnost jednoj partiji i njenom predsjedniku važnija od teritorijalnog integriteta i suvereniteta BiH, reflektuje se i na druge dvije etnije i njihove političke etno-elite u Bosni i Hercegovini. Srpska iredenta u BiH koju predvodi Mile Dodik ima jasno izdefinisane ciljeve koji su određeni u srpskim akademskim krugovima u čak dva memoranduma za šta se lobira preko Ministarstva vanjskih poslova Srbije. Dakle, to je kompletan koncept koji se prati i čiji se zaključci vrijedno realiziraju (poput zabrane prodaje hemijskih proizvoda iz FBIH u manji BiH entitet). Ukoliko Srbija uvidi da je korištenje sile optimalna opcija za teritorijalni dobitak u vidu pravne aneksije manjeg BiH eniteta koju odobrava većina uticajnih zemalja, niti jednog momenta se neće okljevati da se ista i upotrijebi. Za uzvrat Beograd će se sasvim sigurno veoma lako odreći Kosova.\nSa druge strane hrvatski hegemonisti koji su svoje teritorijalne aspiracije prema BiH, prodali za stvaranje Federacije BiH i zeleno svijetlo za rješavanje pitanja tzv. Republike Srpske Krajine u Hrvatskoj vojnim putem, također ne miruju. Njihove težnje za trećim entitetom zasada kontroliše Bosanska katolička crkva duboko svjesna da se na taj način otvaraju vrata podijeli BiH u kojoj bi hrvatski etnički element i po vertikali i horizontali i dalje bio u zajednici sa bošnjačkim na portfoliju Wašingtonskog sporazuma. Državni vrh BiH po ovim pitanjima i stavovima različitih etno-političkih elita u BiH nesmije imati nikakvu dilemu. Posebno se to odnosi na bošnjački etno-politički establišment, koji mora pod svaku cijenu braniti BiH od svih političkih i vojnih nasrtaja na njen suverentitet i teritorijalni integritet, jer time brani fizički opstanak Bošnjaka. U situaciji kada je Republika Srbija unilateralno istupila iz Opšteg okvirnog mirovnog ugovora o miru u BiH. U situaciji gdje političari iz Srbije prijete novim ratovima, nabavljaju novo naoružanje i uvježbavaju policiju manjeg BiH entiteta u procesu spuštanja vertikale njihovog sistema rukovođenja i komandovanja oružanim snagama i policijskim sastavima, svaka, pa i najmanja politička naivnost platit će se desetoristruko većim žrtvama nego u predhodnom ratu.\nBosna i Hercegovina ima potencijal i oružana sredstva dostatna da se odbrani od vanjske pa i unutrašnje agresije. Ta oružana sredstva je u što kraćem periodu potrebno remontovati, maksimalno poboljšati i pripremiti zajedno sa ljudstvom na svaki mogući scenario narušavanja mira i stabilnosti Bosne i Hercegovine. Naprimjer, jedna do dvije brigade poboljšanih tenkova M-60T SABRA koji se rade po izraelskoj licenci u Turskoj, a čije starije varijante OS BiH imaju u svom arsenalu, odvratila bi potencijalnog agresora i obezbjedila ravnotežu u narušeni strategijski balans na Balkanu koji je poremećen ulaskom Crne Gore u NATO. Sve dok Oružane snage BiH imaju 137 ispravnih tenkova na desetak lokacija (među kojima je i Banja Luka), od 410 tenkova koliko nam je potrebno i koliko nam je dozvoljeni limit po Bečkom sporazumu o subregionalnoj kontroloi naoružanja, svakakve ideje vrtit će se u glavama vojnih stratega iz Beogradske ulice Neznanog Junaka br. 38. (Generalštab Vojske Srbije).\nTim prije, ako uzmemo u obzir međunarodnu situaciju vezanu za rat u Siriji, gdje su SAD i Ruska Federacija u klinču iz kojeg godinama niko ne želi izaći kao poražena strana, svaka vrsta opreza nije bez osnova. Ovo Sirijsko odmjeravanje snaga velikih sila se polako prenosi na ostatak svijeta, gdje se sad crtaju nove hladnoratovske granice. Antagonizmi između Rusije i SAD-a su toliki da je Velika Britanija istupila iz EU kako ne bi bila vezana uz kolektivne odluke Brisela i u osnovi mlak odnos EU prema ruskim agresivnim potezima u svijetu zbog zavisnosti Njemačke i Francuske industrije o ruskom prirodnom gasu i drugim ekonomskim vezama sa Rusijom koje drže ekonomije ovih zemalja konkuretnim. U takvoj međunarodnoj situaciji treba očekivati i političku i diplomatsku, a nikako ne isključivati i vojnu ofanzivu zvaničnog Beograda uz bezrezervnu podršku Moskve kako bi najveći uspjeh srpske vanjske politike u posljednjih 100 godina entitet RS pripojili matici. Hrvatska se već otrijeznila od nonšalantnog odnosa naspram srpskih patetičnih političkih izjava i prijetnji i predsjednica Grabar-Kitarević već pokreće novu inicijativu za BiH u kojoj bi bio redefinisan i uspostavljen „pravedniji“ politički sistem naše zemlje. Dakle, nove hladnoratovske granice u regionu se crtaju, a bošnjački etno-politički estabišment se prioritetno brine kako da kandidat SDA za načelnika pobijedi na lokalnim izborima u općini Centar Sarajevo 10 puta vrijednijoj od svih drugih općina u BiH. Za to vrijeme Ruska Federacija šalje svoje oružane sastave u Srbiju kako bi zajedno sa pripadnicima OS Srbije uvježbavali upotrebu transportnih zrakoplova u cilju obezbjeđenja zračnog koridora! Istovremeno, NATO priprema opsežne vojne vježbe u Hrvatskoj, dok se malobrojni sastavi EUFOR-a doduše uz sastave OS BiH redovito uvježbavaju po Manjači iznad Banja Luke. Region vri od vojnih aktivnosti, samo bošnjački etno-politički establišment sve to zbunjeno promatra i traži politička rješenja na brojna pitanja u BiH, dok svi drugi testiraju i vojna.\nPonovo postavljam pitanje BiH političarima, a u prvom redu bošnjačkom političkom establišmetnu, isto ono pitanje koje sam postavio i 2014. godine, koje sad ima veću težinu. Šta će uraditi BiH političari ukoliko se na Mahovljanima iz transportnih aviona i helikoptera iskrcaju ruski padobranici i krenu da uspostave kontrolne punktove na administrativnim razgraničenjima manjeg BiH eniteta sa FBIH?\nDa li će Bošnjački član predsjedništva tada potražiti političko rješenje tako što će Putina pozvati da se sastane s njim u restoranu „Barka“ u Lukavici? Ako se kojim slučajem jedno jutro probudite i sa prozora svog stana ili kuće ugledate naoružane vojnike bez oznaka kako pričaju ruski ispred svojih oklopnih kola, ne brinite se, jer svi građani BiH sa neodgovarajućim imenom i prezimenom će tada po Prijedorskom šablonu biti obavezni staviti bijele trake na rukave i dobiti kartu u jednom pravcu uz izbor ili da odu iz BiH ili da nestanu pod crnom zemljom u BiH. Da se to ne bi desilo ponovo, potrebno je učiniti sve da do rata ne dođe, a pripremati se kao da će izbiti sutra.


Opšta bolnica u Čačku od sutra će preći u sistem kovid bolnice zbog zabrinjavajuće epidemiološke situacije u Moravičkom okrugu, ali i okruženju. To je danas saopštio Radni tim za praćenje širenja korona virusa u Čačku. Potvrđeno je da su na kovid odeljenjima u protekla 24 sata preminula još dva pacijenat od posledica virusa korona.\nPrema rečima načelnika infektivnog odeljenja dr Branka Jovanovića epidemiološka situacija je zabrinjavajuća, što je čačansku bolnicu delegiralo da od sutra postane kovid bolnica.\n“Još uvek se daju uputstva od strane ministarstva zdravlja o tome da li će neki od nekovid bolesnika ostati u našoj bolnici. Neke preciznije inforamcije ne mogu ovog momenta da iznesem. Ono što znam jeste da će se proširiti kapaciteti za kovid pozitivne pacijente odnosno pacijente sumnjive na kovid. Proširenje kapaciteta podrazumeva još 150 ležećih mesta za kovid pacijente”, naveo je dr Jovanović.\nŠef Radnog tima dr Mihailo Luković objasnio je da prelazak čačanske bolnice u kovid bolnicu znači da građani koji budu imali druge bolesti neće moći da budu zbrinuti u Čačku.\n“Nećemo imati specijalističke službe već ćemo ih slati u Milanovac”, izjavio je dr Luković.\nPrema rečima dr Lukovića bolnica ima sasvim dovoljno prostora i bez ulaska u kovid sistem, ali prelaskom na taj režim rada smatra da više neće biti problema sa zbrinjavanjem kovid bolesnika.\nRečeno je da su dva preminula pacijenta starije životne dobi, 87 i 70 godina, kao i da je u toku jučerašnjeg dana u bolničkoj ambulanti pregledano 96 osoba od kojih je 10 primljeno je na kovid odeljenja, dok je šest otpušteno. Trenutno se u kovid paviljonima nalazi 121 pacijent, a 10 je na respiratorima, dok je jedno lice transportovano za Beograd.\nDeo pacijenata iz bolnice u Čačku koji nisu kovid pozitivni biće danas prebačeni na VMA, koji, zajedno sa Kliničkim centrom Srbije, radi kao urgentni centar. U toku dana u čačansku bolnicu će stići određeni broj respiratora, a razmišlja se i o otvaranju dva respiratorna centra.\nNačelnik infektinvog odeljenja je ukazao da su među ležećim pacijentima brojni mladi starosti od 20 do 40 godina sa ozbiljnom kliničkom slikom.\nŠef radnog tima apelovao je na sugrađane da Hitnu pomoć pozivaju isključivo kada je ona neophodna. Kako je rekao , ima nagoveštaja da se broj pacijenata lagano smanjuje, te je izrazio očekivanje da će do kraja iduće nedelje taj broj biti znatno manji.\nNavedeno je da testova u bolnici ima dovoljno, kao i da se u kućnoj izolaciji nalaze 53 osobe.\nTags: Branko Jovanović, dr Mihailo Luković, korona virus, opšta bolnica Čačak


Za PRVO dete 300.000, za DRUGO 10.000 dinara mesečno do pete godine - Bizlife.rs\n22:27 Beograd, 21/11/2019\nDa bi se to ostvarilo, ministarka bez portfelja zadužena za demografiju i populacionu politiku Slavica Đukić Dejanović, u razgovoru za Politiku, najavljuje da će nakon donošenja Zakona o budžetu, na red doći set finansijskih zakona kako bi bio „popravljen” Zakon o finansijskoj pomoći porodicama sa decom.\nKaže da je Vlada Srbije već usvojila odluku da se u naredne dve godine poveća jednokratna pomoć za prvo dete sa sadašnjih 100.000 na 300.000 dinara.\nImajući u vidu činjenicu da najveći broj parova u Srbiji ima samo jedno dete, odlučili smo da za drugo dete dobijaju mesečno nadoknadu od 10.000 dinara do detetove pete godine života, u ovom trenutku je taj iznos predviđen samo do drugog rođendana, istakla je resorna ministarka za demografiju.\nOtvarajući strukovnu konferenciju naslovljenu „Prava deteta u Srbiji – gde smo sada i šta nam predstoji“, Slavica Đukić Dejanović je naglasila da je Srbija jedna od dvanaest zemalja koja je prepoznata kao država koja je ostvarila značajan napredak u zaštiti dece što žive i rade na ulici i gde se prati sprovođenje nacionalnih odredaba za sprečavanje zloupotreba dečjeg rada.\nDirektorka Unicefa u Srbiji Ređina de Dominićis je podsetila na podatke o siromaštvu koje preti najmlađima, osvrnula se na nasilje među decom, koje je u porastu i pozvala nadležne da tu situaciju promene, rekavši da „model ponašanja odraslih mora da se promeni kako bi deca imala dobre uzore“.\ndeca dete beba roditelj djukic dejanovic\nZar zaista mislite da srbi imaju decu zbog para..ne mogu da verujem….\n22/11/2019 u 08:37


Suština novog Zakona o zaštiti podataka o ličnosti (ZZPL) jeste da se zaštite podaci o ličnosti, kao i da građani znaju ko sakuplja lične podatke, kako ih obrađuje i šta sa njima radi, rečeno je na konferenciji „Predstavljanje Zakona o zaštiti podataka o ličnosti“.\nPomoćnik ministra pravde Čedomir Backović istakao je da ne treba zaboraviti da podaci o ličnosti u današnje vreme imaju trgovinsku, odnosno ekonomsku vrednost, te da stoga građani moraju biti sigurni u pogledu toga ko prikuplja njihove podatke.\n„Ne postoji dovoljno široka svest o tome da građani imaju prava da znaju ko sakuplja podatke, šta sa njima radi, kako ih obrađuje i to je suština ovog zakona. Mislim da je momenat za zakon dobar“, rekao je Backović i podsetio da su se institucije devet meseci pripremale za početak primene novih zakonskih mera u oblasti zaštite podataka.\nOn je apelovao na sve činioce koji imaju dodira sa primenom novog zakona, putem nadzora i putem primene, da ulože maksimalan napor i ponovio da cilj ovog zakona nije da se neko kažnjava, već da najbolje zaštiti podatke građana.\nBacković smatra da će polako „sazrevati svest“ o potrebi da se podaci građana tretiraju sa dužnom pažnjom i naglašava da će Poverenik za informacije od javnog značaja i zaštitu podataka o ličnosti sprovoditi nadzor nad primenom ZZPL-a.\nZlatko Petrović iz Kancelarije Poverenika za informacije od javnog značaja i zaštitu podataka o ličnosti istakao je da novi zakon donosi nova prava fizičkim licima, a, sa druge strane, donosi niz obaveza rukovaocima i obrađivačima, koji neposredno manipulišu podacima.\n„Bili smo u obavezi da uskladimo naše zakonodavstvo sa evropskim u oblasti zaštite podataka o ličnosti. Novi Zakon o zaštiti podataka o ličnosti je donet, primenjuje se već više od mesec dana. Poverenik je već pokrenuo više postupaka nadzora prema novom ZZPL, a takođe, prema zakonu, Poverenik treba da vodi evidenciju lica za primenu ZZPL“, rekao je Petrović.\nJelena Jovanović iz Privredne komore Srbije rekla je da novi zakon kompleksan, da dotiče sve privredne subjekte u Srbiji, te da ima visoke zahteve za naše privrednike, ali isto tako i za privrednike iz EU.\n„Potrebno je puno raditi na tome kako se obaveštavaju fizička lica, kako se prikupljaju podaci, kako se oni obrađuju, smeju li da se obrađuju i kako treba da se čuvaju. Svaki privredni subjekt ima podatke o ličnosti svojih zaposlenih, moramo da znamo ko ima pristup tim podacima i šta se s njima radi“, naglasila je Jovanović. Kako je dodala, fizičko lice mora dati saglasnost za korišćenje njegovih ličnih podataka, te mora znati za šta će se oni koristiti.


Ministar Vulin o gasnom dogovoru Vučića i Putina – Studio B\nMinistar Vulin o gasnom dogovoru Vučića i Putina\nObjavljeno: 29.05.2022. 13:52 Izmenjeno: 31.05.2022. 12:09\nNe znam koji drugi političar bi izdržao ono što izdržava Vučić, ali znam, da je Vučić poklekao pod pritiscima, danas bi Srbija bila na kolenima“, kazao je Vulin\nMinistar unutrašnjih poslova Aleksandar Vulin ocenio je da je dogovor o gasu, koji je predsednik Aleksandar Vučić postigao sa predsednikom Vladimirom Putinom, dokaz koliko se poštuje odluka Srbije da ne učestvuje u antiruskoj histeriji.\n„Vučić je poslednji slobodni lider u Evropi i njegova hrabrost i upornost u zaštiti Srbije se cene. Dogovor koji je predsednik Vučić postigao sa predsednikom Putinom je dokaz koliko se poštuje odluka Srbije da ne učestvuje u antiruskoj histeriji. Vučić zna koliko njega lično košta politika neutralnosti, ali i Srbija treba da zna da nije bilo takve politike Aleksandra Vučića ne bi bilo gasnog dogovora o kome mnogo veće i moćnije zemlje od naše, mogu samo da maštaju. Imaju veliki više novca i sile od Srbije, ali nemaju ni više obraza, ni više časti. Slobodan vođa, slobodnog naroda, donosi odluke koje su dobre za Srbiju i ne prima naređenja“, naveo je Vulin u saopštenju.\n„Čestitam predsedniku Vučiću na postignutom dogovoru sa predsednikom Putinom, ali i na hrabrosti i snazi da izdrži sve pritiske i sačuva Srbiju. Ne znam koji drugi političar bi izdržao ono što izdržava Vučić, ali znam, da je Vučić poklekao pod pritiscima, danas bi Srbija bila na kolenima“, kazao je Vulin komentarišući telefonski razgovor predsednika Vučića i predsednika Putina i postignut dogovor između srpskog i ruskog predsednika o novom trogodišnjem gasnom aranžmanu za Srbiju.


Depozitni sistem – utakmica je počela – Poslovni portal o upravljanju otpadom i reciklaži\nBy Reciklaza.biz mart 4, 2019 mart 4, 2019\nU petak, 1. marta u sali Privredne komore Srbije, u organizaciji Ministarstva zaštite životne sredine i Privredne komore Srbije održan je okrugli sto povodom okončanja studije o depozitnom sistemu. Studiju je izradio Pravni fakultet za privredu i pravosuđe iz Novog Sada. U predstavljanju studije su učestvovali pomoćnik ministra zaštite životne sredine Filip Abramović, predstavnik PKS Siniša Mitrović, vođa tima za izradu studije profesor Milan Počuča, njegov zamenik Goran Milojević i ekspert za depozitni sistem iz Estonije Rauno Ral. Prisutni su bili predstavnici najvećih operatera ambalažnog otpada u našoj zemlji, kao i predstavnici velikih kompanija – proizvođača koji koriste kao ambalažu PET boce, staklo i limenke.\nSama studija još uvek nije dostupna javnosti, a o motivima zakazivanja ovakvog sastanka, pomoćnik ministra zaštite životne sredine Filip Abramović je rekao:


DINAMO – NAPREDAK 4:0(1:0) – KRUŠEVAC.LINK\nOvde si trenutno: Home / SPORT / DINAMO – NAPREDAK 4:0(1:0)\nDINAMO – NAPREDAK 4:0(1:0)\nPred oko 1.000 gledalaca Dinamo je ostvario ubedljiv trijumf. Savladana je Napredak koji je sa 4 gola ispraćen iz Surdulice – strelci za domaćina bili su Popović, Stevanović i Dimitrov dva puta. Ekipa Saše Ćurčića zabeležila je i drugu uzastopnu pobedu, rešena da pobegne sa dna tabele.\nPrvi strelac za tim iz Vranja bio je Popović u 40. minutu. U nastavku je zablistao Dimitrov koji je pogodio u 51. i 74. minutu, a pet minuta pre kraja utakmice Stevanović postiže četvrti gol za Vranjance.\nDinamo iz Vranja zauzima poslednju, 16. poziciju na tabeli Super lige Srbije, dok je kruševački Napredak i dalje na poziciji 6.\nStrelci: Stefan Čolović 19′, Nemanja Čović 48′\nRADNIČKI NIŠ – RADNIK 4:1 (3:1)\nStrelci: Nermin Haskić 8′, 30′, 43′, Stefan Đorđević 63′ – Miloš Milovanović 1′\nStrelci: Dejan Đenić 86′ – Ognjen Mudrinski 26′, Samjuel Ovusu 43′\nStrelci: Nikola Mikić 88′\nStrelci: Milan Pavkov 74′ – Nemanja Nikolić 36′\nOFK BAČKA – ZEMUN (nedelja 03.mart, 15:00 časova)\n1 Crvena zvezda 24 66\n2 Radnički N. 24 59\n3 Partizan 24 51\n4 Čukarički 24 45\n5 Mladost 24 39\n6 Napredak 24 34\n7 Proleter 24 32\n8 Radnik 24 29\n9 Vojvodina 24 28\n10 Voždovac 24 25\n11 Mačva 24 24\n12 Spartak Žk 24 20\n13 Rad 24 19\n14 OFK Bačka 23 18\n15 Zemun 23 17\n16 Dinamo 24 17\nTag Dinamo napredak Saša Ćurčić\nU SRBIJI DANAS PRETEŽNO SUNČANO - MAKSIMALNA TEMPERATURA I DO 21°C


NBS zadržala referentnu kamatu na 4,5% - Edukaplus\nNBS zadržala referentnu kamatu na 4,5%\nNarodna banka Srbije (NBS) odlučila je danas da zadrži referentnu kamatnu stopu na postojećem nivou od 4,5%.\nIzvršni odbor NBS je, prilikom donošenja takve opdluke na današnjoj sednici, imao u vidu očekivane efekte dosadašnjeg snižavanja referentne kamate i postepenog smanjenja stope devizne obavezne rezerve na kretanje inflacije u narednom periodu, ali i dalje prisutne eksterne rizike.\n– U najvećoj meri neizvesnost potiče od različitog karaktera monetarnih politika centralnih banaka najznačajnijih svetskih ekonomija u narednom periodu. Povećanje referentne kamatne stope Feda moglo bi nepovoljno da utiče na likvidnost na međunarodnom finansijskom tržištu i kretanje kapitala prema zemljama u usponu – navodi se u saopštenju NBS.\nIpak, prema oceni Izvršnog odbora, povećanju otpornosti domaće ekonomije na pomenute rizike iz međunarodnog okruženja doprinose efekti mera fiskalne konsolidacije, povoljniji izgledi ekonomskog rasta od očekivanih, smanjenje spoljne neravnoteže i dosledno sprovođenje aranžmana s Međunarodnim monetarnim fondom.\nRazmatrajući aktuelna monetarna i makroekonomska kretanja i projekcije, NBS je konstatovala da su inflatorni pritisci i dalje niski, čemu pre svega doprinose niska inflacija u međunarodnom okruženju, niske cene primarnih proizvoda na svetskom tržištu, relativna stabilnost deviznog kursa, pozitivni efekti fiskalne konsolidacije i dalji pad inflacionih očekivanja.\nPrivremeni povratak međugodišnje inflacije u granice cilja očekuje se početkom naredne godine po osnovu isključenja prošlogodišnjih pojeftinjenja naftnih derivata i cigareta iz obračuna, a do trajnije stabilizacije inflacije u granicama cilja trebalo bi da dođe od sredine 2016.\nU saopštenju se dodaje da će novembarski Izveštaj NBS o inflaciji biti predstavljen javnosti u četvrtak, 19. novembra, a naredna sednica Izvršnog odbora o referentnoj kamatnoj stopi će biti održana 10. decembra 2015. godine.


Ben Sas oštro po partijskim kolegama - Američki izbori\nRepublikanski senator iz Nebraske, Ben Sas, imao je štošta da kaže svojim partijskim kolegama povodom njihove borbe da ospore izborne rezultate iz novembra 2020. On je u seriji objava na društvenoj mreži Facebook u četvrtak kritikovao ponašanje njegovih republikanaca u poslednja dva meseca, a posebno nakon vesti da bi oba doma Kongresa mogla raspravljati o rezultatima predsedničkih izbora.\nPre toga je senator Džoš Haulij najavio u sredu da bi i Predstavnički dom i Senat mogli otvoriti raspravu na temu regularnosti predsedničkih izbora. Naime, ideja grupe najodanijih Trampovih pristalica u Kongresu je da se 6. januara, kada se bude glasalo o potvrdi odluke Elektorskog koledža, glasa protiv potvrđivanja volje Koledža. Šansa za uspeh takvog poteza je minimalna, ali očigledan cilj je da se pokaže odanost Trampu i da se ospori jedna od najvažnijh institucija političkog sistema SAD. Ova najava „referenduma o podršci Trampu“ 6. januara bi mogla podeliti republikance pa su pojedine vođe „slonova“ kao što je Mič MekKonel, lider republikanske većine u Senatu, izrazili zabrinutost za budućnost stranke nakon tog glasanja. MekKonelova zabrinutost je sada dobila i nešto ozbiljniji i agresivniji ton u vidu Bena Sasa.\nOn je osudio oportunizam političara bliskih trenutnom predsedniku smatrajući da njihov pokušaj da sebi privuku Trampove glasače može da prouzrokuje dugoročnu štetu po stranku, ali i po državu. Osporavajući izbore uništava se poverenje građana u ključne institucije Sjedinjenih Država. On je u svojoj objavi rekao da ne postoji apsolutno nijedan dokaz o izbornoj krađi tokom čitavog procesa glasanja. Sas je za svaku državu u kojoj su republikanci vodili pravne sporove (Pensilvanija, Mičigen, Džordžija, Arizona, Nevada i Viskonsin) napisao obrazloženje o tome zašto su oborene žalbe za izborne nepravilnosti. Dodao je da pred sudovima Trampov pravni tim nije navodio bombastične izjave i navodne prevare koji su servirani medijima i da je to dovoljan dokaz koliko su ti navodi „tačni“. „Za Trampa ovo nije pravna borba nego borba za mobilizaciju glasača – do sada su predsednik i njemu bliske organizacije uspele da sakupe pola milijarde dolara preko retorike da su to sredstva za borbu protiv krađe demokrata“, ocenjuje senator Nebraske koji se do sada pokazao kao jedan od najistrajnijih protivnika Trampa.\nBilo je i u ranijim izbornim procesima nekih glasova da bi se mogla osporiti volja Elektorskog koledža, ali takve ideje bi brzo nestale jer je legalnost izbora bila važnija od partijskih svađa. Sadašnja situacija je radikalno drugačija – predsednik daje glavni vetar u leđa retorici o pokradenim izborima, a u tome ima ozbiljnu podršku svojih članova partije, dok mu jedan deo medija pruža potporu svojim teorijama zavere. U ovakvoj situaciji su najveće žrtve američke političke institucije. Dalje potkopavanje dugo građenog i teško stečenog poverenja u njih od strane političara može stvoriti dugoročnu i katastrofalnu štetu američkoj demokratiji i institucijama.


Upravljanje odgovorima o prikupljanju podataka - Access\nDijalog Upravljanje porukama za prikupljanje podataka vam pomaže u upravljanju porukama za prikupljanje podataka koje ste poslali primaocima e-pošte, kao i odgovorima na svaku od tih poruka koje ste primili u prijemno poštansko sanduče programa Microsoft Office Outlook 2007.\nAko ne vidite dijalog, postupite na sledeći način da bi ste ga otvorili:\nOtvorite bazu podataka koja sadrži poruku kojom želite da upravljate.\nDijalog će prikazati sve poruke koje su sačuvane u aktuelnoj bazi podataka. Izaberite poruku, a zatim postupite na neki od sledećih načina:\nRedigovanje detalja poruke Pogledajte informacije prikazane u koordinatnoj mreži i u okviru za grupisanje Detalji poruke. Koordinatna mreža će prikazati ime poruke, ime izvorne tabele ili upita, tip poruke i Outlook fasciklu u kojoj su uskladišteni odgovori. Okvir za grupisanje Detalji poruke sadrži polja koja su uključena u obrazac, relevantne datume i neke postavke poruke.\nBrisanje poruke Ako vam poruka više nije potrebna, kliknite na dugme Izbriši ovu e-poruku, a zatim kliknite na dugme Da da biste to potvrdili. Svi odgovori koje dobijete nakon brisanja te poruke Outlook će tretirati kao obične odgovore na e-poruke.


Policija Kosova demantovala je vest iz srpskih medija da je u blizini Lapljeg Sela, gde će u subotu boraviti predsednik Srbije, pronađeno oružje kod lica albanske nacionalnosti i da su oni privedeni. Kako iz policije navode, u pitanju je samo zaustavljanje jednog civilnog vozila.\n“Oko 13:05, jedinica u pokretu koja je bila ispred pratnje predstavnika delegacije Srbije, a koja se kretala u pravcu Gračanice, zaustavila je jedno civilno vozilo koje je ometalo kretanje zvaničnih vozila. Vozač automobila je zaustavljen od strane policijskih zvaničnika, dok su zvanična vozila delegacije iz Srbije nastavili put prema agendi, bez incidenata i ne radi se o pronalasku ikakvog oružja”, saopštili su iz Policije Kosova.\nPolicija naglašava i da se ne radi o pratnji predsednika Srbije, a koja se inače nalazila u Severnoj Mitrovici.\nMediji u Srbiji preneli su u subotu vest koju je objavio portal Sputnjik da je kosovska policija u jednoj kafani u gračaničkom selu Livađe, većinski nastanjenom Srbima, od šestorice Albanaca oduzela dva pištolja, municiju i dva noža.\nPodsetimo, predsednik Srbije Aleksandar Vučić boravi u subotu u poseti Kosovu, nekoliko dana nakon ubistva istaknutog lidera kosovskih Srba Olivera Ivanovića. Detaljnije o Vučićevoj poseti možete pročitati OVDE.


Za vikend poljoprivrednici mogu do njiva samo na mehanizaciji - Istočne VESTI\nadminApr 10, 2020Društvo, Poljoprivreda0\nMinistar poljoprivrede, šumarstva i vodoprivrede u Vladi Republike Srbije Branislav Nedimović saopštio je danas da će poljoprivrednici u Srbiji moći sledećeg vikenda potpuno slobodno da izađu na njive i obavljaju prolećnu setvu, pod uslovom da su na poljoprivrednoj mehanizaciji.\nNedimović je u izjavi za agenciju Tanjug, povodom zabrane kretanja od danas u 17 časova do ponedeljka u 5 časova ujutru, u okviru mera za suzbijanje širenja koronavirusa. naveo da će poljoprivrednici, kao i svih prethodnih vikenda, moći slobodno da izađu na njive na traktorima kako bi obavljali setvu, pre svega kukuruza i drugih kultura.\nOn je istakao da je veoma važno da oni budu na svojoj poljoprivrednoj mehanizaciji kako ne bi bilo zloupotreba, naglasivši da u tom slučaju apsolutno neće biti nikavih problema.\nMinistar je ukazao na to da je Vlada potpuno svesna značaja hrane i poljoprivrede u ovom trenutku, i dodao da prolećna setva može da se nastavi kako bi bilo zasađeno planiranih dva miliona hektara, što je zadatak i obaveza.\nNedimović je rekao da su poljoprivredni proizvođači izuzetno disciplinovani kada je reč o merama za borbu protiv koronavirusa, i da vode računa o svemu, pri čemu je naglasio da je resorno ministarstvo bilo maksimalno kooperativno u odnosu sa njima i da će tako biti i dalje.\nTAGnjiva poljoprivreda setva traktor\nPrethodni članakBOŠKO NIČIĆ: UKUPNO 28 ZARAŽENIH CORONAVIRUSOM u Zaječaru Sledeći članakPredrag Kon vanredno unapređen u rezervnog potpukovnika sanitetske službe\nadminApr 20, 2020\nadminSep 04, 2019\nPodnošenje zahteva za nabavku mašina i opreme za biljnu proizvodnju od 27. maja\nDnevni horoskop za subotu 30. maj\nTIMOČKA KRAJINA OPEN 2020 u kategoriji takmičara do 16 godina\nMatična biblioteka „Svetozar Marković” obaveštava korisnike\nZavršeno asfaltiranje Zlota za ovu godinu


Cena nafte u porastu, NBS zadržala u maju referentnu kamatnu stopu na 3.0%\nNedeljni makro pregled\nKategorije Centralne banke, Nafta\nDatum May 12, 2018\nVašington/Beograd – Cena nafte je u porastu posle najave predsednika SAD Donalda Trampa da će zemlja ponovo uvesti ekonomske sankcije Iranu, ali i izaći iz dogovora postignutog 2015. godine u vezi sa nuklearnim programom između više svetskih sila. Stručnjaci procenjuju da bi ovaj događaj mogao da dovede do nove krize na Bliskom Istoku.\nIako je cena nafte uhvatila uzlaznu putanju za obe vrste energenta od početka maja, tačnije za američku tipa „WTI” i naftu tipa „brent”, glasovi iz SAD-a kažu da neće biti značajnijeg kolebanja cena na tržištu u narednom periodu.\nPomenuti WTI indeks je trgovački dan u petak završio na nivou od 70.70 dolara po barelu, dok Brent drži cenu od 77.12 dolara po barelu.\nSekretar Ministarstva finansija SAD, Stiven Mnučin, rekao je da ne očekuje da će sankcije dovesti do globalnog rasta cena energenta zbog toga što je „delom ovo već postojalo (kao mogući scenario) na tržištu”.\nFrancuski predsednik Emanuel Makron napisao je na Tviteru da „Francuska, Nemačka i Ujedinjeno Kraljevstvo žale zbog odluke SAD da izađe iz postignutog nuklearnog sporazuma”.\nU fokusu: kamatne stope na rastućim tržištima\nOva nedelja donela je i druge zanimljive događaje na svetskim tržištima, od kojih su među najvažnijima oni koji dolaze sa azijskih tržišta u ekpsanziji, prvenstveno zbog trenutno nestabilnog valutnog tržišta i kretanja kapitala u ovom delu sveta.\nInvestitori takođe analiziraju moguće naredne korake centralnih banaka kao što je centralna banka Indije, budući da će glavne finansijske institucije u zemljama morati da se izbore sa novim makroekonomskim i fiskalnim problemima koji se javljaju u skoro svim ekonomijama u razvoju.\nOPEC i IEA: Dva različita viđenja tržišta nafte u 2018.\nS&P i Fitch Ratings podigli ocenu kreditnog rejtinga Srbije\nPored indijske banke, očekuje se da još veliki broj centralnih banaka na tzv. rastućim tržištima donese odluku o kamatnim stopama i drugim fiskalnim merama do kraja maja.\nMeđu tim zemljama su Tajland, Brazil, Poljska, Indonezija, Meksiko, Egipat, Zambija, Gana, Mauricijus, Nigerija, Južna Koreja, Mađarska, Južna Afrika i Ukrajina.\nPodsetićemo, Narodna banka Srbije takođe je održala sednicu 10. maja i odlučila je da referentnu kamatnu stopu zadrži na nepromenjenom nivou od 3.0%, posle dva uzastopna smanjenja u aprilu i martu ove godine za po 25 baznih poena.\nNaredna sednica Izbršnog odbora NBS na kojoj će biti reči o kamatnim stopama održaće se 7. juna 2018.\nInformacije na sajtu FinMedia.rs sadrže podatke koji se odnose na buduća dešavanja na finansijskom i tržištu nekretnina, uključujući rizike i nepredvidivosti koje ih prate. Tržišta i finansijski instrumenti predstavljeni na ovoj stranici služe samo u informativne svrhe i ne treba ih tretirati ni u kom slučaju kao savet ili predlog za prodaju ili kupovinu istih. Trebalo bi da uradite svoje vlastito istraživanje pre razmišljanja o konkretnoj investicionoj odluci. FinMedia.rs ne garantuje da su navedeni podaci predstavljeni bez grešaka ili pogrešnih podataka iz dostupnih izvora i materijala, kao ni to da su predstavljeni podaci preneseni u trenucima kada se promene na tržištu događaju. Investicije na finansijskim tržištima i međunarodnom tržištu valuta (Foreks) podrazumevaju veliki rizik, uključujući mogućnost za gubitak celog ili delimičnog uloženog kapitala, kao i određenu dozu izlaganja stresu. Svi rizici, gubici i troškovi u vezi sa investicijama, uključujući i i gubitak cele glavnice, u potpunosti su na Vama i Vaša su odgovornost.\nTag:balkan, brent, centralna banka, crude oil, iran, kamatne stope, makron, ministarstvo finansija, nafta, narodna banka srbije, nuklearni dogovor, SAD, sednica, srbija, tramp, wti\nRipple i optužbe: Da li će sud biti dželat kriptovalute iz velike trojke?\nPotop „crnog zlata”: Fjučersi nafte tipa WTI izgubili 100% svoje vrednosti\nNovembar najlošiji mesec za naftu od 2008. – šta sledi u 2019. godini?


Rogozin: Spasavanje posade „Sojuza“ funkcionisalo odlično - Sputnjik Srbija\n10:25 19 Septembar 2020\nRogozin: Spasavanje posade „Sojuza“ funkcionisalo odlično\n16:07 11.10.2018 (osveženo 16:30 11.10.2018) Preuzmite kraći link\nHavarija „Sojuza“ zahteva pažljivu istragu, uz učešće nezavisnih eksperata, izjavio je u četvrtak direktor „Roskosmosa“ Dmitrij Rogozin.\n„Incident te vrste, naravno, zahteva najpažljiviju moguću istragu, u koju će biti uključeni i nezavisni eksperti, koja podrazumeva odlazak u preduzeća i proveru svih tehnoloških procesa, zbog toga što se havarija dogodila na raketi koja je imala veoma dobru statistiku kada je reč o mogućnosti havarije“, rekao je Rogozin za televizijski kanal RT.\nPosasada „Sojuza“ stigla na Bajkonur\nOn je, međutim, rekao da je dobra vest to što je sistem spasavanja članova posade funkcionisao odlično.\n„Te dve novosti zajedno daju rezultat: situacija je dramatična, ali smo uspeli da izbegnemo mnogo gori razvoj događaja“, dodao je direktor „Roskosmosa“.\nPrema njegovim rečima, dejstva posade „Sojuza“ i operatera ocenjena su veoma visoko.\n„Visoko ocenjujemo dejstva posade, oni su se ponašali veoma hladnokrvno. Operateri su radili profesionalno, i sve u svemu, obučenost posade je dovela do pozitivnog ishoda situacije“, rekao je Rogozin i dodao da kosmonauti „Sojuza“ nemaju nikakve povrede i da se osećaju dobro.\nU četvrtak se dogodila havarija na raketi-nosaču „Sojuz FG“, koji nije uspeo da izvede kosmički brod „Sojuz MS-10“ s novom posadom Međunarodne svemirske stanice u orbitu. Kosmonauti su, međutim, uspeli da se evakuišu i da u spasilačkoj kapsuli slete na Zemlju.\nHavarija se, verovatno, dogodila zbog toga što se jedan od četiri bloka prvog nivoa rakete-nosača nije odvojio u utvrđeno vreme, a kada se to dogodilo, udario je u centralni blok.\nposada Sojuza, Roskosmos, Dmitrij Rogozin, Bajkonur


UDS traži veće plate za radnike, dobre uslove rada i bolje sindikate – SLOBODNA VOJVODINA\nProblemi radnika su mnogobrojni. Prosečna zarada među najnižim u Evropi, sindikalno organizovanje veoma slabo, zaštita na radu bez snažnih garancija.\nRadnici odlaze iz Srbije u potrazi za bolje plaćenim poslovima. Hiljade građana Srbija danas radi i živi u zemljama Evropske unije.\nDa li vladajuća elita u Srbiji ima bilo kakvu ideju kako da poveća prosečnu zaradu radnika, jer je ona čak 40% niža od cene potrošačke korpe?\nDakle, radnik u Srbiji nema dovoljno ni za osnovne životne potrebe.\nProblemi radnika ne rešavaju se hvalospevima sopstvenoj vladavini i poređenjem Srbije sa najbogatijim država.\nTražimo da Vlada izađe sa konkretnim merama koje će olakšati položaj radnika.\nProblemi koje imaju poslodavci, ne smeju se rešavati preko leđa radnika.\nGrađanima Srbije nije dovoljno pokloniti 100 evra, nego im omogućiti dobre uslove rada, znatno višu zaradu i snažno sindikalno organizovanje.


19/03/2012 | 13:50\nBeograđani, osumnjičeni za nasilje u porodici izazvano alkoholizmom ili psihosocijalnim poremećajem ponašanja, ubuduće umesto u zatvor idu u Palmotićevu.\nNaime, nasilnici će, po proceni tužilaštva i lekara biti upućeni na terapiju u Institut za mentalno zdravlje kako bi se otklonili uzroci zbog kojih je došlo do krivčnog dela.\nPrimenom načela oportuniteta – kod lakših krivičnih dela za koje je zaprećena kazna zatvora do tri godine, tužilaštvo će odustati od krivičnog gonjenja protiv nasilnika, a on će zato morati da se podvrgne lečenju.\nOvakve mere represije već se koriste i u drugim evropskim državama, a u Beogradu su primenjive na osnovu Protokola o saradnji koji je prošle sedmice zaključen između Prvog osnovnog javnog tužilaštva i Instituta za mentalno zdravlje u Palmotićevoj ulici u Beogradu, rečeno je u tom tužilaštvu.\nPošto tim lekara sa Insistuta proceni da je to potrebno jer uzroci nasilja leže u poremećenom ponašanju ili zavisnosti od alkohola, osumnjičeni nasilnik će biti primljen na terapiju, odnosno lečenje. Ukoliko nasilnik ne bude poštovao pravila Instituta i predviđene mu terapije, tužilaštvo će nastaviti krivični progon i on će biti procesuiran u redovnom krivičnom postupku.\nU Prvom osnovnom tužilaštvu navode da će ova mera imati i preventivnu stranu jer će omogućiti da se otklone uzroci nasilja, a biće primenjiva samo uz pristakan osumnjičenog a u odredjenim slučajevima i oštećenog. Takođe tužilaštvo istituče da će ta mera moći da se primeni samo jednom i samo na neosudjivane osobe.\nPočetkom meseca to tužilaštvo je zaključilo i Protokol o saradnji sa Specijalnom bolnicom za bolesti zavisnosti u Drajzerovoj, koji predviđa da lica koja su upotrebljavala drogu za lične potrebe budu upućeni na lečenje u tu ustanovu, uz odlaganje krivičnog progona.\nPored toga, Prvo osnovno tužilaštvo je zaključilo i Protokol o saradnji sa “Zelenilom” i “Gradskom čistoćom” kako bi izvršioci lakših krivičnih dela za koja je zaprećena kazna do tri godine, bili podvrgnuti meri obavljanja društveno korisnog rada, umesto krivičnog progona.\n“Tiha reka” najbolji studentski film


Tanjug 27. januara 2022. 14:54\nBEOGRAD – Srpska skijašica Nevena Ignjatović i skijaš Marko Vukićević, jedini predstavnici Srbije na Zimskim olimpijskim igrama u Pekingu, najavili su danas da će dati sve od sebe da što bolje predstave zemlju i ostvare pozitivan rezultat.\nIgnjatovićeva je nedavno imala peh, odnosno pad na trci u Kortini, dobro se oporavlja, ali će put Pekinga krenuti tek za sedam dana jer su njene trke na programu polovinom februara, 15. i 17.\n„Daćemo sve od sebe, naravno teško je davati prognoze, pre ove povrede želja mi je bila plasman u Top 7 u alpskoj kombinaciji, ali sada će sve zavisiti od staze. Svi ćemo imati iste uslove, nadam se i dobrom startnoim broju i verujem u dobar rezultat“, izjavila je Ignjatovićeva na konferenciji za medije, kojoj će ove Igre biti četvrte u karijeri, a najbolji rezultat joj je 14. mesto na prethodni u Pjongčangu.\nPlanirano je bilo da Ignjatovićeva učestvuje u tri discipline – spust, alpska kombinacija i superveleslalom, ali se od njega odustalo posle povrede.\nVukićeviću će igre u Pekingu biti treće u karijeri, njegova glavna disciplina je sput,a u Pjongčangu je zauzeo 25. mesto u kombinaciji.\nOn već danas putuje za Peking i nosiće zastavu Srbije na svečanoim otvaranju.\n„Srećan sam što mogu opet da idem na Igre jer sam prethodne dve godine kuburio sa povredom. Znam da ćemo predstavljati Srbiju na najbolji način i da ćemo ostaviti srce na stazi“, istakao je Vukićević.\nPredsednik OKS Božidar Maljković poželeo je sreću srpskim takmičarima.\n„Želim im mnogo uspeha na njihovim četvrtim, odnosno trećim ZOI, siguran sam da će dati sve od sebe i verujem da ćemo svi biti zadovoljni njihovim rezultatima“, rekao je Maljković.\nZimske olimpijske igre u Pekingu održaće se od 4. do 20. februara.


Niko Rozberg u Abu Dabiju\nRozberg, 31-godišnji Nemac čiji je otac Keke bio F1-prvak 1982, po prvi put u karijeri je došao do šampionskog trona, a pritom je u Abu Dabiju strepeo do kraja i pored toga što nije imao kikseva.\nJer, trka u kojoj su odustala pet vozača, među njima i bivši šampion Dženson Baton koji je pomalo tužno, zbog kvara bolida, završio karijeru ne prošavši kroz cilj kako je planirao, trka u kojoj se sporim poslednjim krugom oprostio od F1-cirkusa i Felipe Masa, imala je uzbudljiv finiš.\nRozbergu je bilo potrebno da, u slučaju da njegov klupski kolega pobedi, bude drugi ili treći, a u završnim krugovima iza njih dvojice, na manje od dve sekunde zaostatka, bili su Maks Ferštapen i Sebastijan Fetel. I, obojica su vodila sjajno. Naročito Fetel koji je Ferštapena prestigao, a onda konstantno napadao vodećeg u generalnom plasmanu kome nije padalo na pamet da prepusti drugu poziciju.\nČak i kada je, čini se, dvostruki uzastopni šampion Hamilton usporio u poslednjem krugu, ne bi li se rivali "prikupili" iza njega i pomenuti dvojac prestigao Rozberga, ta taktika nije omela Nemca. Prošao je kroz cilj kao drugi, a sezonu okončao kao prvi, uz devet ovosezonskih trijumfa, jedan manje od Britanca - koji je kao ostao bez titule.


- Trenutno u Vojsci Srbije nema žena profesionalnih oficirki koje ispunjavaju uslove za unapređenje u čin brigadne generalice, saznaje Danas. One koje bi u bližoj ili kako sada stvari stoje, ipak, daljoj budućnosti, mogle da pretenduju na mesto prve žene generala su pukovnice Katarina Štrbac, Mirjana Milenković i Snežana Vasić.\nBeograd 21. januar 2016. 20:17\nU ovoj uredbi, odnosno u članu 24 propisani su sledeći uslovi - da je oficir završio generalštabno usavršavanje ili stekao naučni naziv doktora nauka ili je završio doktorske akademske studije iz naučne oblasti u okviru obrazovnonaučnih polja koja odgovaraju rodu ili službi, odnosno tipu karijere kojima pripada; da u toku službe ima sve povoljne ocene čiji je prosek najmanje "vrlodobar" i da za poslednja dva perioda ocenjivanja ima ocene "odličan"; da je najmanje četiri godine uspešno obavljao dužnost za koju je formacijom određen najmanje čin pukovnika; da poznaje jedan od svetskih jezika na nivou koji je propisan aktom o unutrašnjem uređenju za to formacijsko mesto.\n"Takođe, da bi bio unapređen u čin brigadnog generala, a u smislu člana 55 Zakona o Vojsci Srbije, oficir mora da bude postavljen na formacijsko mesto za koje je propisan čin brigadnog generala. Bez obzira na ispunjenost propisanih uslova, napominjemo da je unapređenje u svaki viši čin mogućnost, ali ne i pravo profesionalnog oficira, pri čemu pol kandidata nema značaj", ukazuju za naš list iz Ministarstva odbrane.


Izetbegović,Zvizdić i Novalić sa privrednicima ZDK | RTVZE\nZeničko dobojski kanton danas popodne posjetila je visoka delegacija državnih i federalnih zvaničnika, federalni premijer,Fadil Novalić, predsjedavajući Vijeća ministara, Denis Zvizdić i član Predsjedništva BIH, Bakir Izetbegović.\nNakon susreta sa premijerom ZDK, Miralemom Galijaševićem,upriličen je i sastanak sa privrednicima sa područja Zeničko-dobojkog kantona.\nPremijer Zeničko dobojskog kantona Miralem Galijašević,sa saradnicima razgovarao je iza zatvorenih vrata sa članom Predsjedništva BiH, Bakirom Izetbegovićem,predsjedavajućim Vijeća ministara BiH, Denisom Zvizdićem i federalnim premijerom, Fadilom Novalićem.\nNa sastanku sa privrednicima u hotelu „Zenica“ razmatrana je provedba reformske agende i aktuelne zakonske regulative. Pored toga bilo je govora i o konkretnim projektima. Član Predsjedništva BiH, Bakir Izetbegović je izjavio da je data ideja o toplifikaciji, te da bi provedba projekta mogla donijeti značajno angažovanje građevinske operative,a navodno projekat je isplativ i samoodrživ.Izetbegović je kazao da je funkcionisanje koalicije na državnom nivou svima u interesu,navodeći među ostalim aranžman sa MMF-om.\nFederalni premijer,Fadil Novalić je dao odgovor oko statusa privrednog društva Željezara Zenica,kazavši da postoji imovina ovog privrednog društva,koja će ići u prodaju i na taj način bit će riješeno pitanje otpremnina i uvezivanja radnog staža radnicima.Što se tiče primjedbi privrednika sa područja ZDK bit će ozbiljno uzete u razmatranje,uostalom kao i prilikom posjeta drugim kantonima,kazao je Novalić.\nGrupacija poslodavaca ZDK iznijela je svoje prijedloge za poboljšanje ukupnog privrednog ambijenta. Predsjednik Grupacije, Ibrahim Meškić je ukazao da je provedba reformske agende spora,te da će poslodavci i dalje vršiti pritisak na Vladu FBiH, u cilju popravke zakonskih rješenja. (Š.B.)\nPobjeda košarkašica Čelika u Tuzli protiv Jedinstva\nGradonačelnik Kasumović: SDA predvodi kočničare razvoja Zenice\nNakon saopćenja Općinske organizacije SDA, oglasio se i gradonačelnik Fuad Kasumović čiju reakciju prenosimo u…\nZenica i Vitez se trebaju dogovoriti za Kruščicu\nVlada Federacije BiH na sjednici održanoj 18. avgusta tekuće godine prihvatila je prijedlog Federalnog ministarstva…


U Bileći žene direktori skoro svih javnih ustanova | Trebinje Live\nOna napominje da, upravo zbog težine i rizika koju posao električara ili elektromontera nosi, ima veliko poštovanje prema radnicima i nastoji da što bolje koordiniše njihov rad. S obzirom na to da je u ovom preduzeću znatan broj radnika mnogo stariji od nje, Suzana kaže da se oni odnose korektno i s poštovanjem prema njoj, kako i dolikuje.\n"Ovo je još uvijek svijet muškaraca, iako možemo da vidimo da se žene polako probijaju na ta rukovodeća mjesta. Ali, u suštini, još uvijek je lakše biti muškarac direktor nego žena", rekla je Srni Pekićeva.\nOna kaže da posao doživljava odgovorno, ponekad čak i previše intenzivno, što smatra da je na neki način prednost jer se više pažnje obraća na detalje, ali se zbog toga profesionalno više i troši. Pekićeva napominje da je prilikom dolaska na mjesto vršioca dužnosti direktora Osnovne škole naišla na podršku kolega sa kojima je do juče dijelila profesorsku katedru.\nVlasnik mljekare "Pađeni" Nenad Vukoje kandidat SNSD-a za načelnika Bileće


- Odavanjem počasti velikanima Velikog rata Srbija pokazuje da ne zaboravlja, da pamti i da se seća - rekao je Popović.\nČlanica Gradskog veća Mirjana Milutinović rekla je da je Srbija imala velike vojskovodje koje narod nikada neće zaboraviti i kojima se Beograd ponosi.\nCeremoniji su prisustvovali predstavnici Ministarstva odbrane i Vojske Srbije, potomci istaknutih vojskovodja, kao i predstavnici velikog broja udruženja građana.\nVojvoda Živojin Mišić umro je 20. januara 1921. godine u Beogradu, vojvoda Petar Bojović 19. januara 1945. godine u Beogradu, a Pavle Jurišić-Šturm 14. januara 1922. godine, takodje u Beogradu.\nMišić, Bojović i Jurišić učestvovali su u svim ratovima Srbije od 1876. do 1918. godine - Srpsko-turskom ratu, Srpsko-bugarskom ratu, oba balkanska rata i Prvom svetskom ratu. Za vojne zasluge u Prvom svetskom ratu, Mišić i Bojović odlikovani su činom vojvode.\nMišić je jedan je od najzaslužnijih za pobedu nad Turcima 1912. godine u Kumanovskoj bici. Kao načelnik štaba Vrhovne komande srpske vojske rukovodio je 1918. pripremama za proboj Solunskog fronta i potom ofanzivom srpske vojske. Proboj Solunskog fronta koji je izvršila srpska vojska doveo je do kapitulacije prvo Bugarske i Austro-Ugarske, a zatim i drugih, što je dovelo do pobede saveznika u Prvom svetskom ratu.\nPetar Bojović je kao kao načelnik Štaba Prve armije izuzetno doprineo pobedama nad Turcima u Kumanovskoj i Bitoljskoj bici. U Drugom balkanskom ratu 1913. probio je bugarske položaje na Rajčanskom ridu, što je odlučilo ishod i Bregalničke bitke i rata.\nU Prvom svetskom ratu komandovao je Prvom armijom 1914. godine u\nCerskoj bici i oslobodio Šabac. Na čelu Prve armije 1. novembra 1918. je oslobodio Beograd.\nGeneral Pavle Jurišić Šturm proslavio se u Prvom balkanskom ratu 1912. godine u borbama na Kumanovu i Alincima. Na početku Prvog svetskog rata, 1914. godine, Vrhovna komanda postavila ga je za komandanta Treće armije. Imao je zadatak da organizuje borce u front da bi zaustavili Austrougarsku vojsku preko Drine i da štiti bok Prve i Druge armije koje su nadirale prema Ceru. Jurišić je sa trećom armijom prešao preko Albanije i na Krfu učestvovao u organizaciji srpske vojske i stvaranju Solunskog fronta, na kojem je bio sve do pobede 1918. godine.\nPavle Jurišić Šturma\nU prvoj godini pandemije tokom 2020. u Srbiji je umrlo ukupno 114.954 ljudi ili 13,9 odsto više nego 2019. godine što našu zemlju svrstava među države u Evropi i svetu koji su imale srednji rast mortaliteta. Prošle godine je smanjen i broj novorođenih za 2,8 procenata, ali na sreću demografi tvrde da bi brojke i nataliteta i mortaliteta mogle da se vrate na staro kada ova pošast prođe.


Radovi na deonici autoputa Ruma - Pećinci - biznis24.rs\nRadovi na deonici autoputa Ruma – Pećinci\nDo 17. aprila od 7 do 17 časova izvodiće se radovi na redovnom održavanju trupa puta, na delu auto-puta na deonici petlja Inđija – petlja Nova Pazova u smeru Novi Sad – Beograd, a za saobraćaj će biti zatvorena preticajna traka, dok će se on odvijati voznom trakom.\nOd danas se na deonici autoputa od petlje Ruma do petlje Pećinci izvode radovi na uređenju propusta i spoljne bankine na desnom kolovozu, a u smeru ka Beogradu zbog čega će za saobraćaj biti zatvorena vozna i zaustavna traka, a saobraćaj će se odvijati preticajnom trakom.\nNa Obilaznici oko Beograda do 2. aprila od 10 do 16 časova izvodiće se radovi na popravci oštećenih delova kolovoza na više deonica kružnog toku Resnik.\nPrema informacijama Uprave granične Policije na putničkim terminalima vozila ne čekaju.\nU zoni radova saobraćaj će se odvijati naizmeničnim propuštanjem vozila.\nNa teretnim terminalima se čeka na izlazak iz zemlje i to na Horgošu Kelebiji i Sremskoj Rači 120 minuta, na Batrovcima 240 minuta, Šidu 360, a na prelazu Bačka Palanka 60 minuta.\naprila · autoputa · beograd · biti · časova · danas · delu · deonici · inđija · izvodiće · nova · NOVI · Od · održavanju · odvijati · pazova · Petlja · preticajna · puta · Radovi · redovnom · saobraćaj · smeru · traka · trakom NOVI · trupa · voznom · zatvorena\nKupio celo ostrvo za 6 MILIONA USD, video ga samo preko – APLIKA ...\nFejsbuk će morati da plati odštetu svojim moderatorima zbog pret ...\nApple naterao Google na neprijatan potez: Otkrili i više nego št ...\nOsnovna škola “Jovan Popović” u Kikindi obeležila D ...\nNovi iOS 14 neće biti dostupan svima: Proverite da li je vaš tel ...\nTERETANA ZA BAŠTOVANE: Samo sat vremena u bašti čini čuda vaš ...\nPOPOVIĆ: POTPISAN SPORAZUM O TRANSF� ...\nOtkazana bačkopalanačka “Kobasicijada”


Migracija Joomla sajtova\nG Suite Administracija\nAko čitate ovu stranicu znači da ste shvatili da je Vaš sajt zastareo, da Joomla koju koristite više ne pravi zakrpe i ispravke i da ste sada izloženi napadima jer su svi uočeni nedostaci već objavljeni na internetu. Za migraciju postoji više razloga od kojih su najvažniji nabrojani na Joomla sajtu (https://docs.joomla.org/Why_Migrate). Migraciju bi u određenom broju slučajeva trebalo da izvedu profesionalci, u suprotnom postoji realan rizik da se izgubite podatke ili da se raspadne sajt.\nMi radimo migracije Joomla sajtova, koje uključuju upgrade zastarele Joomla-e i upgrade svih proširenja, uz približno ili potpuno zadržavanje izgleda i dodavanje mobile responsive.\nDo sada smo migrirali veliki broj Joomla sajtova sa v1.5 (ili čak v1.0) na v2.5 ili v3.x. Ti veb sajtovi se kreću od malih sa samo nekoliko stranica do veoma velikih sa preko 1000 stranica i puno proširenja. U većini slučajeva naši korisnici nisu ni znali da im je sajt migriran dok nisu posetili administraciju Joomla-e.\nKako radimo migraciju Joomla sajtova?\nKoraci po kojima radimo migraciju:\nBackup: migraciju radimo na našem serveru tako da sajt nema pauze u radu\nMigracija proširenja: uključujući komponente, module i dodatke. Šablon pravimo novi i prilagođavamo ga izgledu starog sajta\nMigracija podataka: svega onoga što ste unosili preko administrativnog panela Vašeg sajta. To su podaci o korisnicima, članci, kategorije, meni, podešavanja modula... Podatke migriramo uzimajući u obzir promene u infrastrukturi baze podataka na novom sajtu.\nTestiranje: radi se tokom procesa migracije kao i na kraju da bismo proverili da sve funkcije rade kako je očekivano. Ovi testovi nam omogućavaju da ispravimo sitne greške koje su se provukle tokom procesa.\nSigurnost sajta: sa Joomla-om radimo već dugi niz godina tako da imamo jasno utvrđen način obezbeđenja od zlonamernih napada.\nZamena veb sajta: stari sajt ćemo izmestiti na lokaciju koja nije javno dostupna dok na njeno mesto preuzima novi sajt.\nIako je proces isti kako za velike tako i za male sajtove treba iskoristiti priliku da kada se već rade velike promene uradite i neke optimizacije i proširenja koje će Vaš sajt dodatno ubrzati ili unaprediti. Prelazak sa v1.5 na v2.5 je, na primer u slučajevima sajtova sa puno sadržaja, doneo primetno usporenje koje se može optimizacijom ispraviti.\nKoja je cena migracije?\nMigracija Joomla sajta iznosi 120€ pa naviše i traje 3-5 dana. Ova cena se odnosi na sajtove male i srednje kompleksnosti dok su veći predmet dogovora.


Misija OEBS-a i kosovska policija započeli kampanju o bezbednosti u saobraćaju | OSCE\nPočetna strana Novosti Vest i saopštenja Misija OEBS-a i kosovska policija započeli kampanju o bezbednosti u saobraćaju\nMisija OEBS-a i kosovska policija započeli kampanju o bezbednosti u saobraćaju\nEdward P. Joseph zamenik šefa Misije OEBS-a na Kosovu i pomoćnik generalnog direktora policije za operacije, pukovnik Shefqet Beqaj, započeli su 28. oktobra 2011. godine kampanju o bezbednosti u saobraćaju koja je namenjena vozačima i pešacima.\n„Tokom protekle dve godine 318 ljudi je izgubilo svoje živote u saobraćajnim nesrećama na Kosovu. Pomislite kakva je to tragedija za njihove porodice. To je neprihvatljivo i mi moramo da uradimo sve što možemo kako bi se ovaj broj smanjio“ – istakao je Joseph.\n„Cilj ove kampanje je da pomogne u sprečavanju saobraćajnih nesreća i doprinese spašavanju života. Poruke ove kampanje su veoma jednostavne, propustite, usporite i obratite pažnju kada prelazite ulicu ili hodate njom.“\nTokom kampanje pod nazivom „Druga patrola“ koristiće se 12 maketa policijskih vozila u pravoj veličini na glavnim putevima širom Kosova u cilju jačanja nivoa informisanosti i ohrabrivanja vozača da uspore. Dodatno, 300 000 letaka na albanskom, srpskom, turskom i engleskom jeziku sa savetima o bezbednosti u saobraćaju deliće patrole saobraćajne policije.\nMisija OEBS-a aktivno pomaže razvoj sektora za bezbednost i javnu sigurnost na Kosovu. Misija pomaže policiji da dosegne do javnosti putem rada sa zajednicama i inicijativama jačanja nivoa informisanosti o bezbednosti.\n„Druga patrola“ je treća kampanja o bezbednosti u saobraćaju od 2008. godine koju je Misija podržala.


► Osnovana Stranka slobode i pravde Dragana Đilasa\nPovodom današnjeg skupa u Beogradu Đilas poručio je danas da je predsednik Srbije Aleksandr Vučić prošlost, a ne budućnost Srbije.\nPredsednik Stranke slobode i pravde smatra i da su građani bili primorani da dođu na skup ispred Skupštine Srbije.\nĐilas je najavio da će novoosnovana stranka biti politička opcija koja neće bežati od rešenja i ponudiće konkretne predloge.\nGovoreći o stranačkim idejama i programu, kazao je da će u fokusu biti ekonomski razvoj i obrazovanje, a kao bitnu stavku Đilas je izdvojio i rešenje kosovskog problema, napomenuvši da će se zalagati za deklaraciju o pomirenju koju će usvojiti dve skupštine.\nĐilas je, obraćajući se nakon osnivačke skupštine stranke, poručio da je plata manja od 350 evra nedostojna čoveka.\n"Oni koji smatraju da vrede manje od 350 evra mesečno i i dobro im je što imaju i 20 neka glasaju za Vučića. Za nas neka glasaju oni koji na platu od 200 evr ne pristaju", kazao je Đilas.\nOn je kao meru za koju će se Stranka slobode i pravde zalagati naveo i to da svaki stanovnik Srbije stariji od 70 godina koji nema prihode dobije socijalnu penziju od 12.000 dinara.\nOn je kao najveće neuspehe aktuelne vlasti i probleme sa kojima e treba izboriti izdvojio to što je u Srbiji svake godine 100.000 stanovnika manje.\nĐulas je rekao da ne koristi tak teške reči kao što je izdaja, ali je upitao šta je to kada se broj stanovnika smanjuje, baš kao i plate lekarima, nastavnicima, medicinskim sestrama i vozačima i kada ih terate da odu iz Srbije.\nOn je pomenuo i primer prodaje nacionalnih resursa, poput PKB-a i ukazao da će o takvim postupcima u slobodnoj Srbiji govoriti ne političari, već pravosudni organi.\nPotpredsednici stranke biće Marinika Tepić, Dejan Bulatović i Borko Stefanović, koji će ujedno biti i zamenik predsednika. Među članovima predsendištva je i predsednik opštine Stari grad Marko Bastać.\nMarinika Tepić je navela da će ciljevi Stranke slobode i pravde biti lustracija. "Lustarcija kao ključni cilj naše cstranke morao završiti postupak u kojem će oni koji su se ogrešili o zakone, o ljdska i građanska prava biti sprečeni da se više ikada kandiduju i da donose odluke", istakla je Tepić, što je bilo propraćeno aplauzom.\nCij će, dodala je ona biti i revizija svih lažnih diploma i zvanja.\nPotpredsednik stranke Borko Stefanović istakao je da će za Stranku lobode i pravde u centru pažnje biti ljudi koji misle da su zaboravljeni, obespravljeni i zaspostavljeni, oni koji misle da je normalno da se bave "robovskim radom".\nNapomenuo je da osnivanje nove stranke zapravo predstavlja sunce nove slobode i pobede u Srbiji.\n"Zato drhtite tirani, drhtite danas kad ste pola Srbije autobusima doterali u Beograd, drhtite pogotovo danasa kada znate da se stvara nova snaga", kazao je Stefanović.\nPotpresdsednik Dejan Bulatović najavio je da će Stranka Slobode i pravde tražiti i odgovornos za sve što je u prirodi i ekološkom sistemu Srbije uništila, kako je naveo, aktuelna vlast.\nPosebno je istakao narušavanje i praljnje reka, ali i Klaemegdana kao kultornog i prirodnog dobra.\n"Kad im vidimo leđa krenućemo u ekološku obnovu. Krenućemo da sadimo šume, da obnavljamo reke... Ono što posle Isusa Hrista niko nije uništio, to je uspela da uradi Srpska naprena stranka", kazao je Bulatović i dodao da su na današnjem mitungu učesnici svaku travčicu pogazili.\nGosti osnivačke skupštine Stranke slobode i pravde bili su, između ostalih, predsednik Demokratske stranke Zoran Lutovac, predsednik Dveri Boško Obradović i glumac Tihomir Stanić.


Sombor: Fabrika ideja i podrške - oradio.rs\nSombor: Fabrika ideja i podrške\nDruštveni inkubator iz Sombora pod nazivom Fabrika, pokrenuo je crowd funding kampanju na popularnom Indiegogo sajtu, kako bi stvorio uslove za dalji rad i podršku lokalnim timovima koji se bave realizacijom ideja korisnih za zajednicu.\nKako se navodi, Fabrika proizvodi "agente promene" tako što pruža prostor za rad, mentorsku podršku i pomoć u sakupljanju donacija ljudima čije bi ideje potencijalno mogle da imaju veliku društvenu vrednost.\n"Naša vizija je da promenimo lokalnu kulturu od pesimistične i inertne, u kulturu aktivizma, inovacije i kreativnosti", navela je koordinatorka Fabrike Kristina Stojaković.\nU svojoj Indiegogo kampanji oni navode jednu tužnu, ali veoma istinitu i u Srbiji široko rasprostranjenu činjenicu, a to je da je Sombor grad koji polako umire, iako je nekada bio veoma poznat po svojoj kulturi, umetnosti i aktivnostima.\n"Skorašnji ratovi, politička i ekonomska devastacija ostavili su Sombor osiromašen, lišen događanja i neprivlačan. Mladi u ovom gradu iza sebe nemaju ni moralnu, ni finansijsku podršku da istraže svoje talente, realizuju svoje ideje, kreativnost i entuzijazam. Bez nekoga ko će ih voditi ili im makar pokazati put, oni više ne znaju ni odakle da počnu", upozirili su aktivisti Fabrike.\nNo, grupa mladih stručnjaka odlučila je da protrese stvari i da pokrene ovaj "neprofitni akcelerator promene" kao mesto podrške, edukacije i mentorstva, kako bi iskoristili mogućnosti koje današnji svet pruža i uključili zajednicu u kreativne industrije.\nU sklopu svojih aktivnosti Fabrika je pokrenula Indiegogo fundraising kampanju, za prikupljanje početnih sredstava. Kampanju možete videti ovde, a samo mi koji proživljavamo svakodnevicu u gradovima i mestima širom Srbije možemo znati kojliko je važno podržati ovaj svež talas pokretačke snage koji nam dolazi iz ovog prelepog severnog grada.\n"Po ugledu na društveni akselerator iz San Franciska planiramo da u dva navrata, u prvih godinu dana, proizvedemo 20 agenata promene koji će u 20 nedelja primiti svo neophodno znanje u vezi sa uspešnom realizacijom ideja od društvene vrednosti u lokalnoj zajednici. Organizovaćemo 20 radionica u vezi sa radom u NVO sektoru, kao i osam predavanja o temama kao što su manjine, sloboda medija, LGBT, feminizam, nasilje u porodici, kontrola rada vlasti, ekstremističke ideologije, pomirenje i suočavanje sa prošlošću", poručili su iz Fabrike.\nFabrika ima i veb sajt na kojem je moguće pročitati više o njihovom radu i upoznati se sa timom, a na sajtu Indigogo čekirajte njihovu zanimljivu kampanju, koja traje do kraja avgusta.\nDirektorka Svetske zdravstvene organizacije u Srbiji Žofija Pustai izjavila je nedavno kako je vreme da Srbija konačno uvede potpunu…


OTVORENI BAZENI NA TAŠMAJDANU PONOVO RADE: Obavezno pridržavanje svih epidemioloških mera, maksimalno 350 posetilaca - TopVesti.rs\nOTVORENI BAZENI NA TAŠMAJDANU PONOVO RADE: Obavezno pridržavanje svih epidemioloških mera, maksimalno 350 posetilaca\nOtvoreni bazeni Sportskog centra (SC) "Tašmajdan" od danas ponovo rade, uz maksimalno 350 posetilaca i uz obavezno pridržavanje svih epidemioloških mera zaštite. Pre ulaska svim kupačima će se meriti temperatura, redarske službe će ih smeštati na bezbednu udaljenost, a na svakih 15 do 30 minuta biće vršena dezinfekcija prostorija, kaže za Tanjug direktor\nOtvoreni bazeni Sportskog centra "Tašmajdan" od danas ponovo rade, uz maksimalno 350 posetilaca i uz obavezno pridržavanje svih epidemioloških mera zaštite. Pre ulaska svim kupačima će se meriti temperatura, redarske službe će ih smeštati na bezbednu udaljenost, a na svakih 15 do 30 minuta biće vršena dezinfekcija prostorija. Pratite nas na društvenim\nOtvoreni bazeni Sportskog centra (SC) " Tašmajdan " od ponovo rade, uz maksimalno 350 posetilaca i uz obavezno pridržavanje svih epidemioloških mera zaštite. Pre ulaska svim kupačima će se meriti temperatura, redarske službe će ih smeštati na bezbednu udaljenost, a na svakih 15 do 30 minuta biće vršena dezinfekcija prostorija, kaže za Tanjug direktor\nOtvoreni bazeni na Tašmajdanu ponovo rade\nUZ OGRANIČEN BROJ POSETILACA: Otvoreni bazeni Sportskog centra Tašmajdan od 1. avgusta!\nBazeni Sportskog centra Tašmajdan otvaraju se od 1. avgusta u 10 časova uz ograničen broj posetilaca na 350 i uz obavezno poštovanje epidemioloških mera koje su na snazi. Podrazumeva se merenje telesne temeperature na ulazu, prolazak kroz dezo barijeru, upotrebu dezinfekcionih sredstava, poštovanje fizičke distance od 2 metra i drugo. Radno vreme otvorenih\nOtvoreni bazeni Sportskog centra „Tašmajdan“ počeće da rade u subotu, 1. avgusta, u 10 časova, uz poštovanje svih epidemiološkioh mera zaštite, saopšteno je danas. Foto: www.tasmajdan.rs Kako se navodi, maksimalan broj posetilaca ograničen je na 350 a kupačima će biti merena temperatura na ulazu, prolaziće kroz dezo berijeru i moraće da poštuju fizičku\nOtvoreni bazeni Sportskog centra Tašmajdan od 1. avgusta\nFoto: Pixabay Otvoreni bazeni Sportskog centra "Tašmajdan" počeće da rade u subotu, 1. avgusta, u 10 časova, uz poštovanje svih epidemiloškioh mera zaštite, saopšteno je danas. Kako se navodi, maksimalan broj posetilaca ograničen je na 350 a kupačima će biti merena temperatura na ulazu, prolaziće kroz dezo berijeru i moraće da poštuju fizičku distancu\nUz epidemiloške mere otvaraju se bazeni na Tašmajdanu\nOtvoreni bazeni Sportskog centra „Tašmajdan“ počeće da rade u subotu, 1. avgusta, u 10 časova, uz poštovanje svih epidemiloškioh mera zaštite, saopšteno je danas. Foto: www.tasmajdan.rs Kako se navodi, maksimalan broj posetilaca ograničen je na 350 a kupačima će biti merena temperatura na ulazu, prolaziće kroz dezo berijeru i moraće da poštuju fizičku


56. SEDNICA PODKOMITETA HS KOMITETA SVETSKE CARINSKE ORGANIZACIJE: Pripremljen Predlog Komentara Harmonizovanog sistema za 2022\nU Svetskoj carinskoj organizaciji u Briselu (Kraljevina Belgija) je u periodu od 25. do 29. novembra 2019. godine održana 56. sednica Review Podkomiteta Komiteta za Harmonizovani sistem Svetske carinske organizacije (SCO).\nOva sednica je od izuzetnog značaja, jer je na njoj pripremljen Predlog Komentara Harmonizovanog sistema za 2022 (EN HS 2022, u daljem tekstu: HS komentar), koji je neophodan za adekvatnu primenu nove verzije Harmonizovanog sistema - HS 2022. Kao bazni dokument je poslužio trenutno važeći HS komentar (EN HS 2017).\nTekst HS 2022 je potvrđen na sednici Saveta SCO u junu 2019. godine U skladu sa HS konvencijom (član 16 tačka 3. pod b) najnovije izmene HS konvencije za sve potpisnice stupaju na snagu 1. januara treće godine od godine u kojoj su potvrđene od strane Saveta - 1. januara 2022. godine.\nNovine u Predloga teksta HS komentara se mogu posmatrati u tri grupe:\n1. nomenklaturne promene u HS komentaru u svim odeljcima i glavama Carinske tarife koje se odnose na zamenu zakonskog teksta nove verzije Harmonizovanog sistema - HS2022 (nove ili izmenjene ili brisane napomene uz odeljke, glave i tarifne podbrojeve; novi ili brisani tarifni brojevi, podbrojevi i međupodbrojevi);\n2. promene u HS komentaru u svim odeljcima i glavama Carinske tarife, koje su posledica HS2022 (prilagođavanje terminologije, objašnjenja, dopuna novim robama i novim isključenjima i sl.), a u skladu sa Korelacionom tabelom HS2017-HS2022; i\n3. promene u HS komentaru u nekim odeljcima i glavama Carinske tarife, koje su posledica odluka HS komiteta o svrstavanju određene robe, donetih u skladu sa važećom HS2017, kao i neke promene na predlog Sekretarijata SCO, u cilju ujednačavanja prakse u svrstavanju određene robe među članicama.\nTakođe, na sednici su razmatrane odluke donete na 63. i 64. sednici HS komiteta i njihov uticaj na nomenklaturu HS2017/HS2022 i pripremljen je predlog ispravki uočenih tehničkih grešaka u HS 2022 (Corrigendum procedure).\nUzimajući u obzir obim i složenost materijala koji je raspravljan na sednici Pododbrora većina tačaka koje se odnose na konkretna tehnička pitanja u vezi sa svrstavanjem određene robe su odložene za sledeću sednicu Podkomiteta (maj 2020. godine).\nOčekuje se da pripremljeni tekst Predloga HS komentara bude usvojen na narednoj 65. sednici HS komiteta u martu 2020. godine.\nIzvor: Redakcija, Nadica Pantović, 02.12.2019.


VREME 1141 - Kina – Smena generacije na celu KP: Izazov novog vremena -->\nKina – Smena generacije na čelu KP >\nKongres Komunističke partije Kine trajao je od 8. do 14. novembara. Učestvovalo je 2270 delegata iz čitave zemlje, ali je posebnu pažnju privukao govor odlazećeg predsednika Narodne Republike Hu Đintaoa, koga će verovatno na toj funkciji od marta sledeće godine zameniti novi sekretar KP Kine Si Đinping. Hu je podneo izveštaj o radu partije i podvukao programska načela koja će uticati na kreiranje politike koju će nastaviti da sprovodi njegov naslednik, sve u duhu specifičnog kineskog sistema u kome odlazeći predsednik daje smernice budućem.\nHuov govor bio je svojevrsno obraćanje naciji, u kome je naglasio da su Kini potrebni novi modaliteti za "ubrzanje transformacije ekonomije", što su neki analitičari protumačili kao poziv na uspostavljanje "jednopartijskog kapitalizma". Kako je prenela kineska državna televizija CCTV, odlazeći predsednik je apelovao da se implementira strategija razvoja zasnovana na inovacijama, restrukturiranju privrede, uz izjednačeniji razvoj urbanih i ruralnih područja i stvaranje novih mogućnosti za međunarodnu ekonomsku saradnju i konkurenciju. O reformi političkog sistema Hu je rekao da ona čini "značajan deo globalnih reformi u Kini", dodavši da treba "više značaja pridati poboljšanju demokratskog sistema", o čemu je svojevremeno govorio i nekadašnji lider KP Kine Deng Sjaoping.\nKada se, međutim, u Kini govori o unapređenju demokratskog sistema, treba imati u vidu da se to pre svega odnosi na demokratizaciju partije, a nikako celog društva. "Nikada nećemo kopirati zapadni politički sistem", naglasio je Hu, čime je potvrdio da će Kina tražiti sopstveni put u političkoj reformi. On je, takođe, još jednom upozorio tajvansko rukovodstvo da ne preduzima korake koji bi vodili ka samostalnosti, pozvavši na izgradnju mehanizma vojnobezbednosne saradnje zasnovane na poverenju kojim bi se održavala stabilnost u Tajvanskom moreuzu.\nU govoru koji je trajao devedeset minuta bivši prvi čovek KP Kine podvukao je koliko je važno da "svi imaju mogućnost da ostvare svoje pravo na obrazovanje, zaposlenje, zdravstveno i socijalno osiguranje". Tom prilikom, on je uputio i poziv na očuvanje životne sredine i porast ekološke svesti, što predstavlja jedno od gorućih pitanja održivosti budućeg kineskog razvoja. Kada je reč o spoljnoj politici, najveću pažnju je privukao deo govora u kome je Hu naglasio kako Kina treba da poveća kapacitete za eksploataciju morskih resursa, ali i da odlučno zaštiti svoja pomorska prava i interese, i konačno "izraste u pomorsku silu", što je posebno indikativno ukoliko se posmatra u kontekstu spora sa Japanom oko ostrva Djaoju (vidi okvir).\nPITANJE ŽIVOTA ILI SMRTI: Na samom Kongresu demonstrirana je unutarpartijska stabilnost (posle meseci previranja i skandala), ali i rešenost da se ubuduće izbegnu sve potencijalno kompromitujuće situacije. U tu svrhu poslužio je i govor odlazećeg premijera Kine Ven Đabaoa, koji je naglasio nužnost borbe protiv korupcije kao najvažniji politički cilj sa kojim partija mora da se izbori. "Pitanje korupcije je pitanje života ili smrti, kako za partiju tako i za državu", rekao je Ven.\nUpravo je tema korupcije u redovima najviših partijskih funkcionera bila naročito aktuelna u mesecima pred održavanje kongresa. Još je svež slučaj Lei Đihua, prvog savetnika predsednika Hu Đintaoa, čiji sin je pre nekoliko meseci u centru Pekinga slupao "ferari" vredan milion dolara, što je pokrenulo priče odakle Leiju toliki novac. Lei je po izbijanju skandala smenjen, ali je skandal oštetio ugled predsednika Hua. Odlazeći premijer govorio je i o posledicama ekonomske krize za koju očekuje da će se "osećati još nekoliko godina", ali i o tome koliko je za Kinu važno da održi stabilan i održiv ekonomski rast, sprovede reforme i restrukturira privredu. Ni on nije propustio da spomene političke reforme koje su važne zbog "jačanja demokratije" i "očuvanja socijalne pravde", a među važnije ciljeve i on je svrstao unapređenje sistema socijalne zaštite i borbu protiv "neravnopravne raspodele sredstava".\nRAST OD SAMO 7,5 ODSTO: Na marginama 18. kongresa KP Kine održana je konferencija za štampu državne Komisije za nacionalni razvoj i reforme i tom prilikom je njen šef Džang Ping izjavio da je kineska vlada uverena kako će postići projektovani privredni rast od 7,5 odsto do kraja godine. On je dodao da se ova prognoza zasniva na ekonomskim pokazateljima koji beleže poboljšanje od avgusta, a posebno u oktobru. Džangove ocene izazvale niz pozitivnih reakcija kineskih zvaničnika koji nastoje da uvere i domaće i strane investitore, da će pad kineske proizvodnje iz trećeg kvartala ove godine biti zaustavljen. Ovo je inače prvi put da Kina u poslednjih osam godina planira ekonomski rast niži od osam odsto, što svedoči o efektima ekonomske krize koja polako utiče i na drugu ekonomiju sveta.\nMeđu faktore koji su prouzrokovali usporavanje ekonomskog rasta, Džang je svrstao smanjenu potražnju sve zaduženijih država, ali i opreznije investiranje usled krize zbog čega je država pojačala makroekonomsku kontrolu i domaću potrošnju. "Najnoviji pokazatelji rasta industrijske proizvodnje, maloprodaje i izvora, pokazuju da su mere koje je preduzela država doprinele stabilizaciji ekonomske situacije", rekao je on. Industrijska proizvodnja porasla je na 9,6 odsto u oktobru mesecu (u poređenju sa 9,2 odsto u septembru i 8,6 procenata u avgustu), dok je maloprodaja robe široke potrošnje porasla na 14,5 odsto (u poređenju sa 14,1 odsto u septembru i 13,2 procenta u avgustu), navodi se u Komisiji za nacionalni razvoj i reforme. Džang je naglasio i da je privredna situacija u Kini stabilna, dok je kao cilj istakao postizanje održivog rasta i strateško restrukturiranje privrede.\nPREVAZILAŽENJE STRAHA OD INTERNETA: Prve reakcije na održavanje kongresa stigle su očekivano od zagovornika reformi koji već godinama traže smanjenje privilegija državnih firmi, podsticanje rasta otvaranjem tržišta, veću društvenu prohodnost i šire socijalno osiguranje. Jača kontrola nad radom viših partijskih funkcionera, o kojoj je govorio predsednik Hu, izazvala je dosta pažnje na kineskim društvenim mrežama, pa tako na Weibou mogu da se pročitaju komentari u kojima se traži stroža kontrola, ali i postavlja pitanje da li će političke reforme moći da budu sprovedene, "jer zahtevaju redistribuciju stečenih interesa".\nSun Davu, osnivač jednog od poznatijih poljoprivrednih konglomerata, poznat i kao kritičar partijske politike, izjavio je prethodnih dana da se većina nacionalnog bogatstva nalazi u rukama malog broja ljudi i da je to glavni problem sa kojim se Kina suočava. "Finansije, medicinska zaštita i sredstva za obrazovanje su koncentrisani na jednom mestu", upozorio je on, ističući da je "finansijski sistem izuzetno korumpiran". "Država bi trebalo da dozvoli privatnim bankama da finansiraju seljake i ruralnu populaciju", rekao je Sun.\nDa je partija, ipak, odlučila da prihvati izazov novog vremena, pokazuje slučaj dvojice delegata koji su se pojavili na kongresu. Šu Bin, generalni menadžer i glavni urednik Rednet.cn i Liao Hong, predsednik i glavni urednik People.com.cn, dvojica su predstavnika internet portala koji su dobili svoje mesto na Kongresu, što je prvi put da je internet sektor zastupljen u partijskom odlučivanju. Šu je izjavio da se radi o "novoj, ali ne i neočekivanoj stvari, jer mi zapravo predstavljamo običnog čoveka ispred kompjutera", izrazivši uverenje da njihovo učestvovanje pokazuje spremnost partije da sluša javnost i uvažava uticaj "novih medija u novom dobu".\nKina ima oko 500 miliona korisnika interneta, što internet čini značajnim privrednim sektorom, ali i platformom za izražavanje slobode govora. Rasprostranjenost i dostupnost interneta omogućila je da tokom kongresa partijski delegati i obični ljudi mogu da diskutuju o važnim temama. Jedan od poznatijih primera je Su Gang, partijski sekretar iz Kvandžoua, koji svakodnevno komunicira sa građanima preko mikroblogova. "Mikroblog je zgodan način za mene da saznam šta javnost oseća, posebno mlađa generacija", izjavio je on, uz priznanje da svakog dana provodi između dva i tri sata u ovoj komunikaciji. Samo prvog dana održavanja kongresa na mikroblogu portala Weibo zabeleženo je 25 miliona komentara koji su se odnosili bilo na sam kongres, bilo na KP Kine, što svedoči o interesovanju za ovu temu u kineskom društvu. "Posebno je značajno što je vlada preduzela neke korake pošto su određena pitanja bila pokrenuta na internetu, što samo pokazuje snagu novog medija", izjavio je za agenciju Sinhua Robert Kun, američki ekspert za Kinu.\nMeng Đijan, profesor na Šangajskom univerzitetu, kaže da je jedna stvar sigurna – "a to je da mnogi partijski funkcioneri nisu više uplašeni kada govore o internetu, kao što su bili ranije. Mikroblogovi i novi mediji izrastaju u poseban kanal za komuniciranje bilo za ljude u partiji, ili van nje".\nKada je reč o internetu i blogovima, posebno pitanje se odnosi na cenzuru koja je sveprisutna, a tokom kongresa je posebno pojačana. Tako je onemogućena pretraga pojmova koji se vezuju za ime Si Đinpinga (očekivanog naslednika na čelu partije) ali i Ven Đabaoa i njegovu porodicu, koga je "Njujork tajms" samo par dana pred početak kongresa označio kao najbogatijeg Kineza, što je pokrenulo polemike na kineskim društvenim mrežama. Nesumnjivo je da je tehnološki napredak proširio kanal demokratije i podigao svest ljudi o njihovim pravima, ali je istovremeno vladajuću partiju stavio na iskušenja sa kojim će morati da se suočava u budućnosti.\nIzazovi sa kojim će morati da se suoči nova garnitura "crvenih mandarina" su održavanje trenda ekonomskog rasta koji je doveo do "kineskog čuda", ali i suočavanje sa posledicama ubrzanog razvoja – socijalnim raslojavanjem, prekomernim zagađenjem okoline i neravnomernim regionalnim razvojem. Demografska neravnoteža usled primene politike jednog deteta, biće jedno od važnijih pitanja sa kojim će Peking veoma brzo morati da se uhvati u koštac. Na spoljnopolitičkom planu uvek je na prvom mestu odnos sa SAD, a otvorena pitanja koje Kina ima u neposrednom okruženju moraće možda da sačekaju izbor sledećeg rukovodstva 2022. godine.\nSAD nakon izbora >\nU prethodnih mesec i po dana bilateralni odnosi NR Kine i Japana dostigli su najnižu tačku u poslednjih 40 godina, tj. od kada su posle Drugog svetskog rata obnovljeni diplomatski odnosi dve zemlje. Japan je kupovinom od privatnih vlasnika dela ostrva Djaoju izazvao oštre reakcije kineskih zvaničnika, ali i demonstracije širom Kine, koje su rezultirale masovnim uništavanjem japanske imovine i napadom na japanska privredna predstavništva. Spor oko suvereniteta nad grupom ostrva u Istočnokineskom moru vuče korene iz 1895, kada je Japan mirom u Šimonosekiju dobio Senkaku ostrva, kako ih zovu u Japanu. Posle poraza Japana 1945. ostrva su se nalazila pod administrativnom upravom SAD sve do 1972, kada su vraćena pod suverenitet Tokija, čemu se Kina protivi, ne priznajući "neravnopravne ugovore" iz 19. veka. Od tada je pitanje suvereniteta nad ovim nenaseljenim ostrvima pod stalnim sporom između dve države. Procenjuje se da se na morskom dnu nalaze velike rezerve gasa i nafte, a kineske agencije koje se bave istraživanjima veruju da se u južnokineskim vodama nalaze zalihe nafte od preko 200 milijardi barela (veće zalihe imaju samo Venecuela – 295 milijardi, i Saudijska Arabija – 265 milijardi barela).\nSamospaljivanje na Tibetu\nOd početka održavanja Kongresa KP Kine na Tibetu se spalilo sedam Tibetanaca u znak protivljenja kineskoj upravi na Tibetu, prenose zapadne agencije. Tibetanska vlada u egzilu tvrdi da se od februara 2009. godine spalilo 69 Tibetanaca, od kojih je 54 preminulo. Tibetanske organizacije sa sedištem u Americi saopštavaju i da se tokom održavanja kongresa u Tongrenu u provinciji Ćinghaj održavaju demonstracije hiljada stanovnika koje se protive kineskoj vlasti. Istorijski Tibet je pripadao Kini od 1644. do 1912. godine, kada postaje defakto nezavisan, jer je dalaj-lama posle kineske revolucije odbio da prizna novu republikansku vladu. Pod suverenitet kineske države Tibet je vraćen 1951. čemu se posebno protivio novi dalaj-lama koji je uz pomoć SAD 1959. podigao pobunu protiv centralne kineske vlasti. Ubrzo je morao da napusti Kinu i od tada živi u egzilu. Dobitnik je Nobelove nagrade za mir 1989. Poslednja veća pobuna na Tibetu izbila je 2008. i u zapadnim državama je izazvala dosta kontroverzi i kritika na račun kineske vlasti zbog načina na koji je okončana. Kina ne dozvoljava stranim posmatračima da ispituju stanje ljudskih prava na Tibetu, a dalaj-lamu smatra separatistom.


Женева: Почели преговори САД и Русије о гаранцијама безбедности\nHomeVestiŽeneva: Počeli pregovori SAD i Rusije o garancijama bezbednosti\nU Ženevi su počeli rusko-američki razgovori o garancijama za bezbednost.\nPregovori se održavaju u zatvorenom formatu, u stalnoj misiji SAD pri Kancelariji UN u Ženevi, prenose agencije.\nSinoć su održani preliminarni razgovori u formi radne večere, a Rjabkov je rekao da je razgovor bio složen, ali delotvoran.\n„Naravno, nećemo praviti nikakve ustupke pod pritiskom“, rekao je Rjabkov, koji će predvoditi rusku delegaciju u Ženevi.\n„Mislim da nećemo videti bilo kakav napredak u narednoj nedelji“, rekao je Blinken u intervjuu za Si-En-En u nedelju.\nRjabkov je rekao novinarima da je njegov sastanak sa Šerman bio „kompleksan, ali poslovan“, prenela je ruska novinska agencija Interfaks.\nStoltenberg: Pregovori sa Rusijom neće rešiti sva pitanja\nGeneralni sekretar NATO Jens Stoltenberg ocenio je danas da bezbednosni pregovori između Rusije i Zapada možda neće rešiti sva pitanja tokom ove nedelje, ali bi mogli da obezbede da se izbegne sukob.\n„Moguć je dogovor sa Rusijom“, rekao je Stoltenberg na zajedničkoj konferenciji za novinare sa potpredsednicom vlade Ukrajine Olgom Stefanišinom, prenosi Rojters.\nOn je ukazao da se ne može očekivati da ovakvi sastanci rezultiraju rešenjem svih pitanja i izrazio nadu da je moguć dogovor o nizu novih sastanaka i o samom procesu.\nZahtevi Rusije za bezbednosnim garancijama nisu osnova za pregovore, izjavila je potpredsednica ukrajinske vlade Olga Stefanišina tokom današnje posete NATO u Briselu.\n„Svi bi trebalo da shvatimo da se zahtevi Rusije prema saveznicima ne mogu smatrati pregovaračkom pozicijom. (Agresor) nije u poziciji da postavlja uslove sve dok drži tenkove na ukrajinskoj granici“, rekla je ona tokom zajedničke konferencije za novinare sa generalnim sekretarom NATO Jensom Stoltenbergom.\nAustralijski teniser Nik Kirjos pozitivan na koronavirus


U Italiji počeli da ubeđuju Balotelija, ovaj klub je idealan za njega? - Sportske.net\nU Italiji počeli da ubeđuju Balotelija, ovaj klub je idealan za njega?\nI dok mediji danima spekulišu o interesovanju velikog broja klubova za ''Super Marija'', dvojica bivših italijanskih fudbalera imaju konretan predlog gde bi Baloteli trebalo da nastavi karijeru.\n"Vukovima" se osladila "trešnjica"Još jedan transfer iz PSŽ-a u Arsenal, realizacija pri kraju!Posle dolaska Fabinja, ovo su sledeća dva velika transfera u PL, sprema se treći, šok u Junajtedu!Ovo su prva dva defanzivca koja stižu u Arsenal!"Bjankoneri" se povukli iz trke, "Viking" ide u Španiju ili Englesku\nO Mariju Baloteliju se ovih dana mnogo govori, kako u Italiji, tako i širom Evrope. U reprezentaciju se vratio lepim golom u prijateljskom meču sa Saudijskom Arabijom, ali sve se više priča i o njegovom narednom transferu.\nI dok italijanska Gazeta piše o interesovanju Arsenala, Dortmunda i Marseja za nestašnog napadača, njegovi iskusniji zemljaci imaju drugačiji savet za njega.\nNaime, dugogodišnji fudbaler Parme Alesandro Lukareli, koji se na kraju sezone oprostio od aktivnog igranja fudbala, kao i nekadašnji napadač Luka Toni, smatraju da bi upravo Parma bila idealan izbor za Balotelija u ovom trenutku.\n''Parma bi bila savršeno mesto gde bi Baloteli mogao da razmišlja samo o fudbalu'', izjavio je Lukareli za Radio Bruno.\n''Njegov kvalitet nikad nije bio sporan, već samo stav koji ima prema obavezama'', dodao je on.\nSlično razmišlja i Luka Toni.\n''To bi bio sjajan izbor za njega. Tamo je mirno, nema mnogo pritiska, a Parma bi mogla da oko njega formira novu ekipu'', istakao je Toni.\nJoš ''samo'' da se i Baloteli složi sa njima...


Izvor: Radio 021, 01.Dec.2020, 09:01\nU saopštenju BCBP se navodi da mišljenje građana Srbije o kosovskom sporu karakterišu suprotstavljeni stavovi - podržavaju dijalog Beograda i Prištine, a ne vide mogućnost suživota >> Pročitaj celu vest na sajtu Radio 021 << Srba i Albanaca, podržavaju sporazume iz Brisela i Vašingtona, ali ne vide korist od njih.\nNavodi se da jedna petina građana misli da je krajnji cilj vlasti očuvanje teritorije Srbije u skladu sa Rezolucijom 1244, dok polovina smatra da bi to bio i idealni ishod pregovora.\nIstraživanje je pokazalo da se građani ne odriču Kosova, dok u isto vreme žele pomirenje i normalne odnose, ali ne misle da ovakvi pregovori vode tome.\nTakođe, polovina građana smatra da sporazum nikada neće biti postignut, a četvrtina da će se to dogoditi u narednih tri do pet godina.\nDve trećine građana smatra da u skorijoj budućnosti neće doći do normalizacije odnosa bez obzira na ishod dijaloga, dok ostatak vidi sporazum kao preduslov za to.\nS druge strane, dve trećine građana bi prihvatilo kosovske Albance kao stanovnike iste države i kao komšije, navodi se u saopštenju.\nDanas: Građani se ne odriču Kosova, ali žele normalne odnose sa Prištinom\nDanas: Istraživanje BCBP: Građani Srbije se ne odriču Kosova, polovina ne zna šta je cilj pregovora\nBlic: ISTRAŽIVANJE Polovina građana Srbije podržava dijalog Beograda i Prištine, a evo kada očekuju SPORAZUM\nB92: Građani Srbije podržavaju dijalog, a ne vide mogućnost suživota Srba i Albanaca


SEZONA MONSUNA Srušio se zid zbog obilnih padavina u Indiji, najmanje 15 MRTVIH\nNajmanje 15 osoba je poginulo, a 66 je povređeno kada se noćas usled obilnih padavina srušio zid na barake u Mumbaju na zapadu Indije.\nViše spasilačkih timova sa psima tragačma pretražuju okolinu, rekao je policijski zvaničnik Sunil Dešmuk.\nTokom noći obrušio se još jedan zid u gradu, a strahuje se da ima žrtava.\nPrognostičari upozoravaju na nove kiše, prenosi AP.\nSvake godine od juna do septembra sezona monsuna Indiji donosi obilne kiše koje izazivaju poplave i druge štete.\nZbog slabih temelja loše izgrađenih objekata često dolazi do njihovog rušenja.\nNakon zemljotresa u Albaniji mnogi se još NE VRAĆAJU KUĆAMA: Na stotine kuća i zgrada OŠTEĆENO\nMnogi stanovnici Tirane i Drača još se nisu vratili kućama posle zemljotresa jačine 5,8 stepeni u kom je 108 ljudi povređeno, a stotine kuća oštećeno.


ADIL NA „SMEDEREVSKOJ JESENI“ – Smederevske novine\n19. avgusta 2018. smederevske 2 Comments\nAdil Maksutović, naš poznati izvođač, nastupiće na ovogodišnjoj „Smederevskoj jeseni“, saznaje portal „Smederevske novine“. Privredno-turistička manifestacija, 131. po redu, biće održana od 7. do 9. septembra, a iako program zvanično još nije predstavljen, jedan od izvođača koji će održati koncert u Smederevu je Adil, potvrđeno je za naš portal. On će nastupiti prvog dana manifestacije, u petak, 7. septembra, u 21 čas, na glavnom gradskom trgu. Ovogodišnja manifestacija tradicionalno će Smederevcima i gostima iz Srbije i inostranstva, ponuditi najrazličitije kulturno-zabavne, sportske i privredne sadržaje, među kojima su privredna i poljoprivredna izložba, kao i prikazi iz života srednjovekovne despotske porodice despota Đurđa Brankovića i Srbije iz perioda kada je grad na Dunavu bio srpska prestonica.\n← GORAN BOGDAN, JELENA GAVRILOVIĆ I SLAVEN DOŠLO U ŽIRIJU „DUNAV FILM FESTA“\nLEPOJEVIĆ ZA PRVA TRI BODA →\n2 thoughts on “ADIL NA „SMEDEREVSKOJ JESENI“”\n22. avgusta 2018. at 10:35\nSada si pao najniže, Nikola…\n19. avgusta 2018. at 21:14\nSuper, još više orijentalnog zapevanja, dok naši kvalitetni muzičari, od kojih mnogi izvode muziku na apsolutno profesionalnom i evropskom nivou, zive od ruke i ustima i nemaju prilike za ovakve nastupe.\nDa li smo mi, sto se tice kulture, i dalje samo turska provincija?


Aerodromu "Nikola Tesla" sertifikat o postizanju bezbednosnih standarda\nAerodromu "Nikola Tesla" u Beogradu danas je uručen sertifikat o postizanju najviših bezbednosnih standarda, čime se svrstao u nešto više od 25 odsto aerodroma u državama članicima EU koje su do sada ispunile standarde propisane Uredbom Evropske komisije.\nTom Uredbom iz februara 2014. su utvrđeni zahtevi i administrativne procedure u vezi sa aerodromima, a njen cilj je postizanje najviših bezbednosnih standarda na aerodromima širom EU kroz primenu jedinstvenih standarda i preporučene prakse i primenom iskustava i najsavremenijih naučnih i tehnoloških dostignuća u oblasti aerodroma.\nSertifikat je v. d. generalnom direktoru Aerodroma "Nikola Tesla" Saši Vlaisavljeviću uručila direktorka Direktorata civilnog vazduhoplovstva Srbije Mirjana Čizmarov, u prisustvu potpredsednice vlade Zorane Mihajlović koja kaže da je ponosna na to što vazdušni saobraćaj jeste deo EU i što je aerodrom "Nikola Tesla" ispunio sve standarde koji se traže od svih evropskih aerodroma.\n- Posebno smo ponosni što smo u toj maloj grupi evropskih aerodroma koji su ispunili sve standarde po svim pitanjima, od tehničkih karakteristika, kvalifikacije zaposlenih, svih usluga i svega što jedan savremen i moderan aerodrom treba da poseduje - navodi Mihajlović.\nKaže da je danas ponosna isto kao i prošle godine kada su ispunjeni svi uslovi da Srbija uspostavi direktan vazdušni saobraćaj između Beograda i SAD što, kaže, uopšte nije jednostavno, i jedina smo zemlja u regionu koja je takve uslove ispunila.\nUručivanje sertifikata je, kaže, važno za budućnost razvoja aerodroma.\n"Iskreno se nadam da ćemo mi dostići i broj putnika 5,5 miliona koliko plnairamo ove godine i za nekih desetak godina od 17 do 20 miliona putnika", rekla je ministarka.\nČizmarov je navela da o obimu i kompleksnosti postupka sertifikacije aerodroma najbolje govori podatak da je do kraja aprila ove godine svega nešto više od 25 odsto aerodroma u držvama clcanicama EU ispunilo uslove iz Uredbe.\nKaže i da neke države sa vrlo razvijenom vazduhoplovnom industrijom, poput Austrije, Belgije, Grčke, Mađarske i Rumunije u tom periodu nisu sertifikovale nijedan od svojih aerodroma, dok su neke sertifikovale vrlo mali broj aerodroma, kao Nemacka koja je sertifikovala samo jedan od ukupno 32 aerodroma na njenoj teritoriji.\n"Prema dostupnim informacijama, ostale države u okruženju koje nisu članice EU, još nisu započele postupak preuzimanja Uredbe EK", kaže Čizmarov i navodi da je državama clanicama EU ostavljen rok do kraja 2017. godine da sertifikuju aerodrome na koje se Uredba odnosi.\nVlaisavljević je nakon što mu je uručen sertifakt rekao da je čast i velika privilegija biti među 25 odsto evropskih aerodroma koji su sertifikovani.\nNaveo je da aerodrom "Nikola Tesla" ima godinšnje više od milion putnika i 50.000 tona robe.\nIstakao je velike zasluge zajedničkog tima - ministarsta, direktorat, Er Srbije i aerodroma.\n"Posledica takve saradnje je da smo u ove tri godine postigli najbolje poslovne rezultate. Ovo je 55. godina, jubilarna godina arodroma Nikola Tesla na ovoj lokaciji i ova će godina ostati zlatnim slovima upisana u istoriji kao najuspešnija kako po broju putnika i avioperacija, tako i u finansijskom smislu", rekao je Vlaisavljević.\nBELEX i akcije Aerodroma "Nikola Tesla" na nizbrdici


Spavanje kraće ili duže od 7 do 8 sati se dovodi u vezu sa 12 zdravstvenih problema - Body.ba\nSpavanje kraće ili duže od 7 do 8 sati se dovodi u vezu sa 12 zdravstvenih problema\nJasni zaključci istraživanja\nKroz mnoštvo objavljenih rezultata na tu temu, postalo je jasno da za ljudski organizam optimalna dužina sna svake noći iznosi 7 do 8 sati. Spavanje kraće od potrebnog, dovodi se u vezu sa cijelim nizom oboljenja, ali ono što treba napomenuti je to da i spavanje duže od potrebnog također ne donosi ništa dobro.\nPrema istraživanju provedenom na Univerzitetu California, ljudi koji spavaju 9 do 10 sati, bude se i provode dane mnogo umorniji i manje svježi od onih koji spavaju dva do tri sata kraće, a isti problem se ponavlja kod osoba koje spavaju kraće i od toga.\nMeđu dugim nizom oboljenja koje su naučnici dobijenim dokazima doveli u vezu sa prekratkim ili predugim trajanjem sna, nalazi se čak 12 zdravstvenih problema.\nnarušen imunološki sistem\npovećan rizik od dijabetesa tipa 2\nU slučaju poteškoća sa utonućem u san tokom noći, mnogi će pokušati to kompenzirati sa drijemanjem tokom dana kako bi vratili određenu dozu energije. Ipak, stručnjaci to smatraju lošim potezom koji pomaže samo kratkoročno, dok već naredne noći može doći do ponavljanja istog problema.


Kreirajte idejno rešenje za plakat „365 DANA BEZ DUVANA” – Fakultet savremenih umetnosti\nKreirajte idejno rešenje za plakat „365 DANA BEZ DUVANA”\ndragana.lajsic / / Konkursi / 8. 10. 2021.\nInstitut za zaštitu javnog zdravlja raspisao je konkurs za idejno rešenje plakata na temu: „365 DANA BEZ DUVANA”. Ovo je sjajna prilika da pokažete svu svoju kreativnost u kampanji čiji je cilj da ukaže na svu štetnost pušenja i prevenciju ove bolesti zavisnosti.\nKonkurs je namenjen studentima umetničkih fakulteta u Republici Srbiji, a učestvovanje je besplatno. Rok za slanje radova je 20. novembar 2021. Stručni žiri će selektovati i oceniti radove. Najboljih 12 radova biće nagrađeni novčanim nagradama i zajedno sa radovima iz najužeg izbora korišćeni za izložbe, izradu promotivnih i zdravstvenovaspitnih materijala.\nPrijavu za učešće na konkursu preuzmite na ovom linku.\nGde možete da nađete inspiraciju?\nOd radova koji će biti nagrađeni očekuje se da istaknu prednosti nekorišćenja duvana i duvanskih/nikotinskih proizvoda za pojedinca i celokupno društvo. Takođe bi trebalo da istaknu potrebu da se živi u sredini bez duvana, kao i dobre strane društva u kojem se ne koriste duvanski proizvodi.\nOvde se pod duvanom i duvanskim proizvodima podrazumevaju klasične cigare, zagrevani duvanski proizvodi, nargile, kao i elektronske cigare.\nRad koji pošaljete trebalo bi da bude usmeren na neku od sledećih oblasti:\nprestanak, tj. odvikavanje od upotrebe cigara i/ili drugih duvanskih proizvoda.\nDetaljnije propozicije učešća na konkursu pogledajte OVDE.\nŽelimo vam mnogo sreće na konkursu!


Dodik "zvao na kafu" Šarovića i Borenovića i tražio da napuste Vijeće ministara - Klix.ba\nDobio odbijenicu Dodik "zvao na kafu" Šarovića i Borenovića i tražio da napuste Vijeće ministara\n17.9.2019. u 22:01\nSNSD je već nekoliko puta javno pozvao SDS i PDP da napuste Vijeće ministara BiH, a večeras su to ponovo tražili Milorad Dodik i Željka Cvijanović na sastanku sa predsjednicima Mirkom Šarovićem (SDS) i Branislavom Borenovićem (PDP).\nPredsjednik SNSD-a Milorad Dodik i predsjednica RS-a Željka Cvijanović večeras su se sastali sa Šarovićem i Borenovićem te direktno tražili da SDS i PDP napuste Vijeće ministara, prenosi na svom blogu novinar Slobodan Vasković, pozivajući se na povjerljive izvore.\nNavodno su Dodik i Cvijanović insistirali na napuštanju Vijeća ministara, ali su dobili "odbijenicu". Šarović i Borenović su poručili da ostaju dio Vijeća ministara, zatraživši od Dodika da ne vuče radikalne poteze.\nSastanak je inicirao Dodik, a jedn aod tema je bila i deklaracija SDA te odgovor koji SNSD sprema na sutrašnjem glavnom odboru stranke.\nDodik očito kao ko zna koji put pokušava da stvori "srpsko jedinstvo" u RS-u u vidu odgovora SDA u jeku krize i neformiranja vlasti u BiH. Ipak, evidentno je da Dodik takvim potezima postepeno guši i svoje političke oponente u RS-u.


Tanjug 23. oktobra 2020. 17:20\nSARAJEVO – Danski humanitarni radnici stacionirani na Balkanu kažu da desetine migranata tvrde da su se hrvatski policajci ponašali brutalno prema njima kada su pokušali da uđu u tu zemlju Evropske unije, pre nego što su po kratkom postupku proterani nazad u Bosnu i Hercegovinu.\nNikola Baj, šef danskog Saveta za izbeglice (DRC) u BiH, rekao je za AP danas da je 149 migranata različitih nacionalnosti, sa kojima je razgovaralo njegovo osoblje tokom proteklih 10 dana, navelo da su bili izloženi krajnje nasilnom tretmanu od strane hrvatske policije.\nMigranti su naveli da su ih brutalno i dugo premlaćivali, terali da se skinu i prisiljavali da leže kao cepanice naslagani jedni na druge, rekao je Baj i dodao da u dva slučaja imaju izveštaje o teškom seksualnom zlostavljanju.\nOpisujući svedočenja kao zastrašujuća, generalna sekretarka DRC Šarlot Slente, pozvala je u pisanom saopštenju na hitnu akciju da se zaustavi sistematska upotreba nasilja.\n„Ovakav tretman ljudi bez obzira na njihov migracioni status, ne može i ne bi trebalo da prihvati nijedna evropska zemlja, niti bilo koja institucija EU“, dodala je Slente.


Ambasador Švedske Anders Hagelberg: Zbog zagađenosti zraka ljudi u BiH umiru - Klix.ba\nPomoć za BiH Ambasador Švedske Anders Hagelberg: Zbog zagađenosti zraka ljudi u BiH umiru\nAmbasada Švedske Almir Bijedić Anders Hagelberg\nKonferencija na kojoj je predstavljen projekt Agencije za zaštitu okoliša Švedske koji ima za cilj da pomogne Bosni i Hercegovini u suprotstavljanju izazovima zagađenja zraka održana je danas u Sarajevu.\nCilj ovog projekta je i jačanje kapaciteta relevantnih institucija u BiH da bi se unaprijedilo upravljanje podacima o kvalitetu zraka i njegovog poboljšanja.\n"Vrlo je očigledno da je zagađenost zraka u Bosni i Hercegovini kritična i to se zaista mora riješti. Zbog toga je Švedska organizirala ovaj projekt koji predstavalja saradnju između dviju zemalja. Vrijednost projekta je sedam miliona maraka za period od četiri godine, kako bi se usvojile vještine, znanja i iskustva iz Švedske kako bi institucije ove zemlje bile bolje u borbi protiv zagađenog zraka u BiH", rekao je ambasador Švedske Anders Hagelberg.\nOvaj projekt je veoma važan jer se Bosna i Hercegovina suočava s brojnim izazovima zbog zagađenosti zraka.\n"Zagađenost zraka ubija. Ljudi umiru u ovoj zemlji zbog zagađenog zraka, zbog toga je Švedska ponosna što je u mogućnosti da bude dio ovog projekta", rekao je Hagelberg.\nKampanja koju provodi Švedska agencija za zaštitu okoliša u Bosni i Hercegovini provodi se u saradnji s Federalnim hidrometeorološkim zavodom Bosne i Hercegovine.\n"Ovaj projekt je veoma bitan za nas i očekujemo da Švedska agencija za okoliš putem Ambasade Švedske prenese njihova iskustva, metode i mjere koje su kod sebe napravili da bi kvalitet zraka bio na zavidnom nivou", rekao je Almir Bijedić, direktor Federalnog hidrometeorološkog zavoda BiH.\nIz ovog zavoda su bili u posjeti Švedskoj agenciji za okoliš i vidjeli su kako oni rade na sprečavanju zagađenosti zraka.\n"Što se tiče monitoringa tu smo negdje, koristimo sličnu opremu i način rada. Međutim, zaostajemo u mjerama za poboljšanje kvaliteta zraka i to je ono na čemu mi moramo raditi u BiH", rekao je Bijedić.\nNaglasio je da građani BiH čim uđu u zimski period imaju problema s kvalitetom zraka i ponudio je neka od rješenja.\n"Mjere koje bi se trebale poduzeti jesu da se smanji starost vozila, da se u Sarajevu i svim gradovima riješi problem grijanja i moramo natjerati industriju da poboljša svoje kapacitete za pročišćavanje zraka", rekao je Bijedić.\nU Aleji ambasadora u Sarajevu počela izgradnja Parka mira\nUskoro početak druge faze radova na energetskoj obnovi Muzičke akademije u Sarajevu\n02.04.2019. u 09:01\nprije 23h 26m 155\nprije 5h 27m 33\nprije 18h 40m 83\nprije 19h 19m 149\nprije 16h 44m 79


Eliksir mladosti sa cenom od skoro 2.000 dolara - Lux Life luksuzni portal: Moda, Stil, Trendovi, Kolekcije 2018...\nNjihov kavijar za kožu na primer, oko sebe ima izgrađen čitav kult jer je zaista dobar kako je i predstavljen. Ovaj brend je predstavio noćni serum koji se zove Platinum Rare Cellular Night Elixir, koji je verovatno onaj napitak večne mladosti koji smo dugo očekivali.\nKako kažu iz ovog brenda, ovaj novitet je njihov najmoćniji proizvod za podmlađivanje kože i prvi je koji podržava četiri funkcije, krucijalne za kompletni proces regeneracije kože, pomažući joj da se pročisti, nahrani, diše i pojača svoj sopstveni imunitet. Novi eliksir brenda nudi najvišu koncentraciju La Prairie ekskluzivnog Cellular kompleksa, koji je u ovom slučaju kombinovan sa Advanced Platinum kompleksom, kreirajući jedinstvenu mešavinu retkih, aktivnih sastojaka.\nPlatinum Rare Night Elixir rezultat je opsežnog istraživanja La Prairie laboratorija i obećava nam da će probuditi i transformisati našu kožu. Dostupan je u njihovm prodavnicama, sa cenom od 1.890 dolara za pakovanje od 20 ml.\nPROČITAJTE SLEDEĆI TEKST: Orijentalna privlačnost Hermessence kolekcije